description: 14. korda toimunud aasta puitehitise konkursi peaauhinna võitis tänavu Arcwoodi tehasekompleks Põlvas, mille loomisel on žürii hinnangul oskuslikult kasutatud ettevõtte peamist tootmismaterjali - liimpuitu.

title: Fotod: vaata, missugune hoone sai Aasta Puitehitise tiitli

maintext:
Eesti Metsa- ja Puidutööstuse Liidu tegevjuhi Henrik Välja sõnul on puidutöötlemisettevõtte Arcwood by Peetri Puit suur ja uhke tootmishoone ilmekas näide kaasaegsest ning kvaliteetsest tööstusarhitektuurist, kus on oskuslikult kasutatud ettevõtte enda toodetavat peamist tootmismaterjali - liimpuitu. “Puidu kasutamine tootmishoonete ehitamisel on tavapäratu, kuid Arcwoodi tehasekompleksi näitel võime tõdeda, et ka puhtpragmaatiline tööruum võib olla väga meeldiv. Lisaks tipptasemel kvaliteedile ja ruumilahendustele on hoone kandekonstruktsioonid läbinisti liimpuidust, ilmestades kuidas vähekasutatud materjal saab uutes tingimustes hoopis laiemalt kasutada ning olles loodetavasti eeskujuks järgnevatele sarnastele projektidele,” selgitas Välja žürii valikut ning lisas, et tootmishoonete puhul teeb puidust ehituse keeruliseks ka tootmisest ning tuleohutusest ja sisekliimast tulenevad nõuded, mis on võrrledest teiste ehitistega komplitseeritumad.
Arcwoodi tehasekompleksi arhitektuurse lahenduse töötasid välja arhitektid Mihkel Tüür ja Ott Kadarik arhitektuuribüroost Kadarik Tüür Arhitektid, sisekujunduse lõi Kadri Tamme ettevõttest Kadri Tamme Sisearhitektuur. Kompleksi ehitas Vilcon Ehitus OÜ.
Tänavu esitati Aasta Puitehitise konkursile 53 objekti. Tulemused kuulutati välja täna Kultuurikatlas toimuval rahvusvahelisel puitarhitektuuri konverentsil “Puit – homse elukeskkonna võti”. Lisaks peaauhinnale anti üle ka kaheksa eriauhinda.
Eesti Metsa- ja Puidutööstuse Liidu tegevjuhi Henrik Välja sõnul on puidutöötlemisettevõtte Arcwood by Peetri Puit suur ja uhke tootmishoone ilmekas näide kaasaegsest ning kvaliteetsest tööstusarhitektuurist, kus on oskuslikult kasutatud ettevõtte enda toodetavat peamist tootmismaterjali - liimpuitu. “Puidu kasutamine tootmishoonete ehitamisel on tavapäratu, kuid Arcwoodi tehasekompleksi näitel võime tõdeda, et ka puhtpragmaatiline tööruum võib olla väga meeldiv. Lisaks tipptasemel kvaliteedile ja ruumilahendustele on hoone kandekonstruktsioonid läbinisti liimpuidust, ilmestades kuidas vähekasutatud materjal saab uutes tingimustes hoopis laiemalt kasutada ning olles loodetavasti eeskujuks järgnevatele sarnastele projektidele,” selgitas Välja žürii valikut ning lisas, et tootmishoonete puhul teeb puidust ehituse keeruliseks ka tootmisest ning tuleohutusest ja sisekliimast tulenevad nõuded, mis on võrrledest teiste ehitistega komplitseeritumad.
Arcwoodi tehasekompleksi arhitektuurse lahenduse töötasid välja arhitektid Mihkel Tüür ja Ott Kadarik arhitektuuribüroost Kadarik Tüür Arhitektid, sisekujunduse lõi Kadri Tamme ettevõttest Kadri Tamme Sisearhitektuur. Kompleksi ehitas Vilcon Ehitus OÜ.
Tänavu esitati Aasta Puitehitise konkursile 53 objekti. Tulemused kuulutati välja täna Kultuurikatlas toimuval rahvusvahelisel puitarhitektuuri konverentsil “Puit – homse elukeskkonna võti”. Lisaks peaauhinnale anti üle ka kaheksa eriauhinda.
Raitwood fassaadi eriauhind - eramu Tartus
/ Eesti Metsa- ja Puidutööstuse Liit
Arcwoodi liimpuidu eriauhind - eramu Nõmmel
/ Eesti Metsa- ja Puidutööstuse Liit
UPM-Kymmene Otepää vineeri eriauhind - ujuv saun Türil
/ Eesti Metsa- ja Puidutööstuse Liit
Žürii äramärgitud - paadikuur mererannal Naissaarel
/ Eesti Metsa- ja Puidutööstuse Liit
Žürii äramärgitud - Lenne kontor
/ Eesti Metsa- ja Puidutööstuse Liit
Žürii äramärgitud - Triigi lava Saaremaal
/ Eesti Metsa- ja Puidutööstuse Liit
Žürii äramärgitud - eramu Kaberneemes


description: On saanud traditsiooniks, et iga aasta novembris muutub Hansaplant aianduskeskusest Jõulukuningriigiks. Sel aastal näeb lisaks traditsioonilistele jõulupuudele seal aga ka loomi ja linde.

title: Aianduskeskuses näeb lisaks jõulukuuskedele ka loomi ja linde

maintext:
Eesti Loodusmuuseum on sellel aastal kaunistanud Hansaplanti Jõulukuningriigi 23 erineva looma ja linnu topisega. Kui suur on tegelikult väike kärp, mis on vahet sabatihasel, rasvatihasel ja tutt-tihasel ja milline näeb välja aasta loom 2016 – seda kõike saad Jõulukuningriigist teada ja oma silmaga näha. Loomad jäävad Hansaplanti kuni jõuludeni.
Hansaplanti ehtekollektsioonides valitseb samuti sel aastal looduslähedus – naturaalsus, puit, loomad, samblaroheline. Lumesinise ja teksasinise ning mererohelise kõrval loob tõelise talvevõlumaa tunde hõbedaselt läiklev valge ning hubasust ja soojust annavad erinevad puidutoonid.
Romantilisust lisavad jõulukollektsioonidesse pitsilised ja sulgedega ehitud ning pastelselt roosad ehtesarjad. Muidugi ei möödu jõulud ka ilma klassikalise ja ajatu punaseta.

fasttext_language: et


description: Mõne odava mööblieseme saab nutikuse korral tuunida vägagi muljet avaldavaks. Seda odavat IKEA voodit ei tunne näiteks pärast muutust enam äragi.

title: Tee ise: eriti odav IKEA voodi sai lihtsate vahenditega uue stiilse välimuse


description: Osta.ee oksjonikeskkonnas otsib uut omanikku hämmastav kosmoseajastu voodi, millele stereosüsteem sisse on ehitatud.

title: Oksjonikeskkonnas otsib uut omanikku väga haruldane voodi

maintext:
Voodi müüja kirjeldab ise oma toodet nii:
«Müüa haruldane 70ndatest nö «space age» ajastust pärit voodi.
Voodil on toimiv stereosüsteem, mille hulka kuulub raadio, kell, äratusfunktsioon ja kassetimängija. Kaks integreeritud kõlarit, timmeriga valgustuse reguleerimine ja 2 pistikupesa.
Lisaks kõigele sellele on voodi peatsiosa kõrgus manuaalselt reguleeritav ehk siis saab selja- ja peaosa tõsta kõrgemale, samuti saab eraldi tõsta ka jalgade osa. Kaasa tulevad 2 originaal poroloonmadratsit (90cm x 200cm).
Ajahammas on voodi plüüsmaterjali närinud, mistõttu on riie kohati mõnest kohast katki ja üpris õhuke ning habras. Kuigi kanga üldpilt on heas seisukorras on soe soovitus siiski arvestada kanga vahetusega.».
Rohkem infot ja pilte pakkumise kohta leiab Osta.ee leheküljelt.


description: Ilmsed paljud unistavad sellest, kuidas kodus on ilmatuma palju ruumi – eraldi söögituba, kontor, külalistetuba jne. Reaalsus on aga see, et väga paljudel tuleb leppida üsna pisikese elamispinnaga.

title: Ka väike kodu võib olla mõnus: kasulikud nipid pisikese kodu puhul

maintext:
Nutikate lahendustega on võimalik ruumi alati juurde tekitada. Toome teieni viis kasulikku nippi, mis on abiks pisikese kodu puhul.
1. Panipaigad ja maast laeni riiulid
Erinevad panipaigad, kuhu saab asju paigutada, on väikese elamispinna puhul lausa hädavajalikud. Mida väiksem ruum, sest vähem tasub sinna erinevaid asju kuhjata, sest nii on üldmulje visuaalselt suurem. Pigem tuleks asjad, mida igapäevaselt vaja ei ole, nutikalt ära paigutada.
Foto: KV.EE
2. Põrandakõrgendused
Kuidas mahutada pisikesele ruutmeetrite arvule korraga nii diivan kui ka voodi? Üheks võimaluseks on muidugi diivan-voodi, kuid palju nutikam on võtta kasutusele niiöelda põrandakõrgendus, kuhu on sisse ehitatud väljatõmmatav voodi.
Foto: KV.EE
3. Niiöelda lisakorrus
Kui sul on kodus kõrged laed, siis oled sa tõsiselt õnnega koos. Ruumi saab juurde tekitada näiteks poolkorrusega.
Foto: KV.EE
4. Lahtikäiv mööbel
Nii saab vajadusel laua- või diivanipinda väga lihtsalt juurde tekitada. Igapäevaselt võib mööbliese aga koos olla, võttes nii vähem ruumi.
Foto: KV.EE
5. Heledad toonid ja naturaalne valgus
Selleks, et kodu tunduks avaram ja suurem, ei ole tingimata juurde vaja ruutmeetreid. Naturaalne valgus ja heledad värvitoonid muudavad toa visuaalselt palju suuremaks. Võõpa oma koduseinad valgeks, loobu üleüldse kardinatest või eelista heledaid ja pisut läbipaistvast kangast aknakatteid.


description: Kui kaugele oled sina valmis minema, et saada kodu, millest oled alati unistanud? Mõni pere läheb üsna kaugele.

title: Mõni unistuste kodu tuleb uskumatute loobumiste hinnaga

maintext:
Sarah Scott kirjutab ajakirja House Beautiful veebiväljaandes, et temal ja ta abikaasal oli üsna varakult pilt selge, millist kodu nad soovivad. Nad asusid selle nimel tööle kohe ja veetsid oma 20ndad eluaastad nii tagasihoidlikes tingimustes, kui vähegi võimalik, eesmärgiks 30ndates oma unelmate kodu valmis ehitada. «Sõime valmistoitu, ostsime ainult kasutatud asju, koonerdasime arutult, aga saime hakkama,» meenutab Sarah.
Selle kõige nimel on nad teinud aga ühe väga suure ohverduse: tegelikult suurest perest unistanud abielupaar piirdub kahe lapsega, sest nad ei saaks endale unistuste kodu kõrvalt mitte kuidagi rohkem lapsi lubada. Rahaliselt ei mängiks lihtsalt välja. Need kaks last saavad kõik, mida nad vajavad. Aga just nimelt kõik, mida nad vajavad, mitte nii väga asju, mida nad tahavad. Selleks pole raha.
Otsuseid oli esialgu lihtne teha: Sarah ja tema abikaasa on põhimõttekindlad inimesed ja uisapäisa midagi paika ei panda. Iga samm on kaalutletud, seda oli ka otsus piirduda kahe lapsega. «Probleem on aga selles, et ma ei osanud ette näha, kui väga ma ühel hetkel kolmandat last soovima hakkan. Ma tunnen iga päev, et ta on meie elust puudu. Aga kui me saaksime kolmanda lapse, ei saaks me endale lubada praegust kodu. Me peaksime kolima väiksemale pinnale ja lapsed peaksid lahkuma juba armsaks saanud majast,» tunnistab Sarah.
Otsus on seega tehtud ja sellest nad ei tagane, mis siis, et mõlemad kolmandast lapsest puudust tunnevad.
Millise valiku teeksid sina samas olukorras? Millest oleksid valmis unistuste kodu nimel loobuma ja millest kindlasti mitte?


description: Üks Facebooki-kasutaja pöördus Interneti poole lootuses, et keegi annab talle nõu, kuidas avada nõudekapp, kus taldrikuevirn ümber vajunud ja osa taldrikutest vastu ust toetavad. Mida teeksid sina?

title: Foto: vaata, kuidas sina need taldrikud purunemisest päästaksid?

maintext:
Pereema Kkman Wen pöördus Internetis inimeste poole lootuses, et keegi saab teda tema hädas aidata: nimelt oli nõudekapis ümber vajunud talle oluliste portselantaldrikute virn ja seda nii õnnetult, et kolm taldrikut nõjatus vastu ust, muutes ukse avamise ilma taldrikuid purustamata võimatuks. Wen küsis, kas keegi oskaks pakkuda lahendust, kuidas taldrikud siiski tervelt kätte saada?
Kuigi lahendusi tõesti pakuti, olid enamik neist ulmelised ja absurdsed, vaid paar inimest mõtlesid välja midagi, mis päriselt aitab olukorra lahendada.
"Kui taldrikud on asendatavad, tee uks lihtsalt lahti. Kui need on sulle väga olulised, purusta ukseklaas taldrikutest paremal, nii saad need välja õngitseda," soovitab üks Facebooki kasutaja.
"Pane kapp pikali, taldrikud vajuvad ukse eest ära ja saad need kätte," soovitab teine.
Kuidas oleksid sina olukorra lahendanud?


description: Pahaaimamatult võime kedagi külastades oma küsimustega nende tundeid riivata. Vaata, millised on kolm peamist ebaviisakat küsimust, mis sinu võõrustajat haavata võivad.

title: Kolm levinud ebaviisakat küsimust, mida külla minnes küsida ei tohiks

maintext:
«Kui palju see maksis?»
Selle asemel küsi võõrustajalt, kas ta teab, kust seda soodsa hinnaga saada võiks.
On arusaadav, et sulle võib hakata mõni sõbra möölbitükk või sisustuselement väga meeldima, aga küsida otse, kui palju ese maksis, pole kõige viisakam. Võib-olla ei meeldi võõrustajale nii otse rahast ja oma võmalustest rääkida. Seepärast on alati lihtsam lahendus küsida vihjeid ostukohtade kohta - sealt saad hinna juba ise hiljem kindlaks teha.
«Kui palju üüri/laenu te maksate?»
Selle asemel küsi, kas piirkonna hinnad on sõbra meelest mõistlikud. Sisuliselt sama põhjendus, mis eelmise küsimuse juures. Kui sõber on avatud konkreetsetest summadest rääkima, teeb ta seda ise. Kui ei, siis vähemasti pole sa sundinud teda kõnelema teemadel, mis tema jaoks ebamugavust võivad valmistada.
«Millal su kodu valmis saab?»
Selle asemel küsi, mis on sõbral kodus praegu pooleliolev projekt. Miks? Väga vähesed koduomanikud armastavad, kui nende poolikule remondile otsesõnu tähelepanu juhitakse. Kui küsid, mis praegu käsil, on võimalik, et kuuled niisamagi, mis sellele järgneb ja millal koduga ühelepoole loodetakse saada.


description: Kuigi Eestis püsib ikka arusaam, et üks õige mees teeb kodus ise remondi ära, on siiski mõned tööd, mille puhul on arukam see professionaalile usaldada.

title: Remonttööd, mida sa mingil juhul ise teha ei tohiks

maintext:
Miks? Sest on töid, mis tõesti nõuavad pisut eelteadmisi ja oskusi ning arukam on ikka asjaga ühekorraga ühele poole saada, mitte kõigepealt ise valesti ära teha ja siis vigade parandus tellida. Kui see viimane pärast isetegevust üldse võimalik on.
Sääraste tööde hulka kuuluvad kindlasti järgmised ettevõtmised.
Elektritööd
Paljude elektritööde puhul on vajalik ametlik kinnitus. Kas siis selleks, et kodumasinatele säiliks garantii või selleks, et näiteks kodukindlustus kahjusid hüvitaks, kui midagi juhtuma peaks. Samuti pole elektrivaldkond midagi sellist, milles igaüks spetsialist on: kui asja peensusteni ei tunne, ei tasuks kas või tulekahju vältimiseks asja näppima hakata.
Vaheseinte lammutamine
Pea kõik teavad, et kandvaid seinu ise eemaldada ei tohi, vähesed aga teavad, millised täpselt nende kodus need kandvad seinad siis just on. Mõned aga teavad küll, kuid leiavad, et mis see üks sein maha võtta siis ka nii väga ära ei ole. Tõde on aga selline, et oskamatu isetegevus selles valdkonnas võib põhjustada varinguid ja kinnisvara täielikku hävimist. Nii et kui kööki elutoaga kokku liitma hakkad, kutsu selleks inimene, kes teab, mida ta teeb, ja kuidas lage seina eemaldamise järel täpselt toestada tuleb.
Vannitoa renoveerimine
Kuna vannituba on märg ruum, tuleks kõik, mis selle renoveerimist puudutab, usaldada inimesele, kes on asja õppinud ja täpselt teab, mida teeb. Vahet pole, kas teha on vaja torutöid või plaatida seina - selleks, et oma isetegemissoovi hiljem kibedalt kahetsema ei peaks, on arukam palgata spetsialist. Kehvalt teostatud torutööd võivad endaga kaasa tuua uputused, oskamatu siseviimistlus aga hallituse vohamise.
Keldri väljaehitamine
Üha rohkem ehitatakse eluruume ka keldrisse: see on suurepärane koht näiteks kodusele jõusaalile, hobiruumile või muule taolisele. Aga selleks, et soojustus õigesti tehtud saaks, et ei tekiks probleeme liigniiskusega ja nii edasi, peaks asja kallale laskma professionaali. Kui ei taha, et ta töö sinu eest ära teeb, tasuks temaga vähemasti töö käigus pidevalt konsulteerida.
Akende vahetamine
Akende paigaldamine ei maksa akende endi hinnaga võrreldes kuigi märkimisväärset summat. Kui tahad, et hiljem ei tekiks probleeme soojakao ja muu taolisega, võiks aknad vahetada professionaal. Ka sel juhul pole probleemid muidugi välistatud, aga siis on sul vähemasti, kellele kaevata.
Graniit ja marmor
Ükskõik, mida nende äärmiselt kallite materjalidega kodus teha tahad: kui neid on lõigata vaja, las seda teeb inimene, kes seda täpselt teha oskab. Kumbki neist pole kipsitükk, mille raiskuminekust suuremat kahju pole, nii et mõtle hoolega, kas tahad sellega ise riskida.


description: Talv on käes ja hommikuti tossavad majade ees seisvad autod, sest nende omanikud on need otsustanud enne sõitu üles soojendada. Tegelikult aga ei tohiks nii üldse teha.

title: Põhjus, miks tegelikult mingil juhul hommikuti autot soojendada ei tohiks

maintext:
Miks? Selline teguviis nimelt kulutab asjatult auto mootorit, vahendab Country Living. Inimesed usuvad, et mootori aeglane ülessoojendamine aitab selle kulumist kuidagi vähendada, kuid see on iganenud arusaam, mis tänapäeval enam paika ei pea. Tegelikult rikub säärane teguviis hoopis mootoriõli kvaliteeti ja kurnab ning kulutab mootorit.
Seega pole mingit põhjust enne kodust lahkumist pool tundi autol tossata lasta. Tee see lumest ja jääst puhtaks, istu sisse ja sõida minema.


description: Sul on ees kinnisvara müük, kuid sa ei suuda otsustada, kas kutsuda professionaalne fotograaf või teha ise pildid ära. Fotograaf annab nõu, mida tuleks kinnisvaraobjektide pildistamisel kindlasti arvesse võtta.

title: Fotograaf annab nõu: kuidas oma kinnisvara müümiseks parimaid pilte teha

maintext:
Fotograaf Olev Mihkelmaa sõnul tasub kodu müümisel investeerida kvaliteetsetesse piltidesse, sest nii on suure tõenäosusega rohkemad inimesed sellest huvitatud. «Viimaste aastate jooksul on müügis olevate kinnisvaraobjektide fotokvaliteet oluliselt tõusnud, kuid leidub ka palju müügipilte, millel esineb erinevaid puudusi. Halva kvaliteediga ja liiga tumedad pildid, kus on pildistatud vaid detaile just ostjaid ligi ei meelita. Lisaks sellele on vajalik, et ostja saaks aimu ruumide planeeringust,» selgitab Mihkelmaa.
Mehe sõnul ei ole professionaalse fotograafi palkamine ilmtingimata vajalik, kuid seda võiks teha juhul, kus endal vajaminevad vahendid või oskused puuduvad. «Siseruumi pildistamisel oleks vaja lainurkobjektiivi ehk objektiivi, mis jätab võimalikult laia ala pildile. Igaühel seda kodus aga ei ole,» põhjendab fotograaf.
Mihkelmaa sõnul on fotograafil enamasti kogemusi ka sellega, millisest nurgast kinnisvaraobjekte pildistada, mida kindlasti pildile jätta ja kuidas hiljem pilte töödelda.
Fotograafi hinnangul on kinnisvaraobjektide pildistamisel väga olulised ka ettevalmistused. «Enne fotograafi saabumist või ise piltide tegemist tasub kulutada aega koristamisele ja hubase meeleolu loomisele,» on Mihkelmaa arvamusel. Tema sõnul tuleks näiteks kõik üleliigsed asjad ära koristada. «Keegi ei taha müügipiltidel vaadata sinu perepilte, vedelevaid riideid või muid isiklikke asju,» selgitab ta.
Fotograafi sõnul annavad piltidele juurde ka sellised väiksed asjad nagu värsked lilled, puuviljakorv või küünlad: «Liiale ei tasu minna, kuid need muudavad piltidel olevad ruumid hubasemaks.» Mehe sõnul soovitab ta müügipilte teha alati ka koos mööbliga. «Isegi kui mööbel korterisse ei jää, tasub see piltidele jätta. Nii ei tundu ruumid liiga kõledad.»


description: Trendid tulevad ja lähevad ning käesoleva aasta lõpuga tõmbavad mõned neist oma otsad taas kokku. Kui sa ei taha, et kodu ajale jalgu jääb, tasuks seda pisut kohendada.

title: Hoia kodu moodsana: uus aasta viib areenilt nii mõnegi äärmuseni tüüdanud trendi

maintext:
Sisekujundajatelt ja sisekujundusblogidest üle maailma on läinud liikvele info, et uue aasta saabumisega hakkavad trenditeadlikumad pisut viltu vaatama, kui su kodus leidub midagi järgnevast.
Messing ja vask
/ www.flickr.com
Võib-olla polnud kõige parem mõte messingi- või vasevärvi sisustusdetaile kokku osta, sest kõigi nende aluste, kandikute, küünlatopside ja muu taolise aeg sinu kodus saab selle aastaga läbi. Sisekujundajate hinnangul on mõlemaga lihtsalt liiale mindud ja täielikult neid oma kodust välja viskama ei pea, aga koomale võiks tõmmata küll, ja kõvasti. "Pigem tasuks mõlemat sobitada teiste metallitoonidega ja üldse kogu oma sisekujundus läbi mõelda. Ühetoonilised esemed muudavad kodu kataloogilikuks, kuid vaadata tuleks üldpilti ja pidada silmas stiili, mida saavutada üritatakse," ütleb sisekujundaja Olivia Korenberg.
Hiigelsuured põrandalambid
/ www.flickr.com
Teate küll: need tohutusuure varre otsas kõlkuvad kuplid, mis saavad alguse toa ühest nurgas ja ulatuvad teise välja. Selle lambi muutis moodsaks Serge Mouille ja sisekujundajad on seisukohal, et kui tahta sellist statement-lampi oma elamises pidada, peaks see olema originaal, mitte mõne suvalise sisustuspoe odav koopia. Viimasel juhul kaotab see igasuguse esialgse mõtte.
Marmoriimitatsioon
/ www.flickr.com
Paljud on seda päeva oodanud ja lõpuks on see käes: kõik marmoriimitatsiooniga laudlinad, padjakatted, kardinad, lambivarjud, ka kõik marmorina näivad tööpinnad, kausid ja muu taoline, mis seda tegelikult ei ole, pole enam moes.
Tumbad ja põrandapadjad
/ www.flickr.com
Miks me peaksime kasutama neid, kui maailma on loodud äärmiselt mugavad diivanid ja tugitoolid? Õnneks pealetulev trend ka pigem neid soosib ja igasugused põrandal istumised vajuvad unustusse.
Makramee
/ www.flickr.com
Ka see on üks sisekujundustrende, millega paljud ei jõudnudki kaasa minna ja nüüd pole see enam moes, õnneks või kahjuks. Seda peeti suurepäraseks võimaluseks lisada oma elamisele pisut boheemlaslikkust, kuid tegelikult on selleks ka palju muid võimalusi kui käsitöötundide alguses tuntud kunst. "Tehke parem teadlikumaid valikuid ja ostke koju stiilipuhast kunsti ja toataimi," soovitab Korenberg.
Valge ja hall, Skandinaaviapärane sisekujundus
/ www.flickr.com
Pane värvirull käest: valged ja hallid seinad, aksessuaarid ja kõik muu taoline on eilne päev. "Olgem ausad, meil kõigil on küllastumus Skandinaavialikust sisekujundusest. See on aastaid kogu maailmas põhiliseks sisekujundussuunaks olnud ja nüüd aitab. On aeg elamised pisut värvilisemaks muuta. Järgmine aasta toob tagasi beeži erinevad toonid, sinepikollase ja üllatajana õrnroosa," lubab Korenberg.
Puidu taaskasutamine
/ www.flickr.com
Taaskasutamine on kiiduväärt, kuid on oluline vahe, kas luua taaskasutuspuidust kvaliteetseid, kauakestvaid lahendusi või muuta kogu elamine keldritaoliseks ruumiks, kus kõik meenutab vanaisa suvalistest laudadest kokku löödud kartulisalve, ütlevad sisekujundajad. Ärge tehke enam põrandalaudadest söögilaudu ja servamata laudadest seinu. Aitab.
Paljad pirnid
/ www.flickr.com
Siin polegi eriti midagi öelda, pange lihtsalt lampidele kuplid peale ja muutke kodud jälle hubaseks!
Kõige selle juures tasub aga meeles pidada, et inimesel endal peab kodus siiski hea elada olema. Kui sa armastad oma vanadest põrandalaudadest söögilauda, siis las ta olla. Kui Skandinaaviapärane sisekujundus on sinu lemmik, siis ära muud seda tühja trendi pärast.
Kui oled alles oma kodu sisustamas, võiksid kindlasti mõelda sellele, kas su valikud on mõjutatud hetketrendidest või pigem sinu enda stiilist ja ajatud. Trendikas kodu on ühel hetkel küll ilus ja kadestamisväärne vaadata, aga selle ümberkujundamine järgmisel hetkel võib olla paras peavalu ja rahakulu.
Allikas: MyDomaine


description: Tahaksid kulusid koomale tõmmata, aga mitte kuidagi ei õnnestu? Siin on kuus nõuannet, kuidas igapäevaseid kulutusi arvestatavalt vähendada.

title: Viis lihtsat nõuannet, kuidas juba sel nädalal koduse elu arvelt raha kokku hoida

maintext:
Tee kohv kodust kaasa
Väga trendikas on osta teel tööle kaasa mõni kohvitops või võtta see lõunapausil kohvikust. See kõik aga maksab ja tunduvalt rohkem kui kodust termosega kohvi kaasa võtmine. Katseta, sääst on märkimisväärne!
Valmista järgmise päeva lõuna õhtul kodus
Kui sa just ei tööta mõne eriti soodsa söögikoha läheduses, mis samas väga kvaliteetset toitu pakub, on odavam ja tervislikum kodust toit kaasa võtta. See säästab juba ühe nädalaga kümneid eurosid.
"Kapid tühjaks"-programm
Nädalamenüüd koostades (mis on samuti suurepärane meetod raha säästmiseks) vaata üle, mis sul juba kodus olemas on, ja plaani toidud nii, et saaksid kõik kappides leiduva ära kasutada ega laseks millelgi aeguda ja halvaks minna.
Jäta restoranid vahele
Kui oled harjunud tihti väljas söömas käima, tõmba neid käike koomale. Kodus süüa teha on siiski palju odavam ja sõbrad võid ka koju külla kutsuda ning neid omatehtud roogadega võõrustada.
Ära kuluta meelelahutusele
Kinopiletite asemel võid filme kodus vaadata, klubi asemel sõpradega kodus lauamänguõhtu teha. Muidugi ei pea rahalist meelelahutust oma elust täiesti välja lõikama, aga säästmise nimel tasuks seda lihtsalt tuntavalt vähendada.


description: Talv on käes ja ees seisab pikk kütteperiood, mis suurendab oluliselt ka pere igakuiseid väljaminekuid. Õnneks saab küttekuludelt mitmel moel kokku hoida.

title: Seitse nutikat nõuannet talviste küttearvete arvestatavaks vähendamiseks

maintext:
1. Kontrolli aknaid ja uksi
Vanematel akendel sulge kõik praod, kuid parem oleks aknad välja vahetada. See on küll suur väljaminek, kuid pikemas perspektiivis tasub see end ära. Uuematel akendel kontrolli tihendeid, vajadusel uuenda neid. Vaata üle ka välisukse tihendid ning välisseinas asuvad süvendid.
2. Kontrolli küttekehi
Ahjuküttega elamuid kontrollib korstnapühkija. Gaasi- ja keskküttega eluruumides aga peaksid kontrollima, kas see on tasakaalustatud ja korralikult õhutatud. Küttesüsteemi tasakaalustamisega on võimalik vähendada küttekulu kuni 30%. Selleks kutsu kütteekspert. Küttekeha õhutamise aga saad enamasti teha ise, õhutamise vajadusest annab küttesüsteem märku mulksumise teel. Kui sul on ruume, mida sa ei kasuta, siis tasub nendes jaotustorud ja ventiilid isoleerida.
3. Automatiseeri küttesüsteem
Niimoodi väldid ala- ja ülekütmist säästes küttearvelt 5–25%. Automatiseerimise vahendeid on lihtsamast keerulisemani igas hinnasklassis. Sõltuvalt oma küttesüsteemist küsi vastava eksperdi käest nõu. Kui automatiseerimine pole võimalik, võta ühistus teemaks eraldi lugejate paigaldamine.
4. Küta ruume vastavalt vajadusele
Kütteperioodil loetakse normaalseks õhutemperatuuriks eluruumides 18 – 22 °C. Samas ei pea kõik ruumid ühesoojad olemad. Esikut kasutad arva, seega võiks seal piirduda 15 kraadiga. Kui laste- ja elutoas tunned end mugavalt 20-22 kraadi juures, siis köögis toimetamiseks ja magamistoas puhkamiseks on 18 kraadi ideaalne. Ruumid, mida sa kasutad harva või ei kasuta üldse võiks jätta kütmata või hoida optimaalse 12-14 kraadi juures.
5. Tuuluta, aga ära jahuta
Külmal ajal ruume tuulutades tee aken kuni viieks minutiks pärani lahti, võimalusel lülita selleks ajaks välja ka küte. Akent tuulutusasendisse jätta pole soovitatav: värske õhu maht on väike, kuid soojakadu suur. Ühtlasi, ära lase toal täiesti maha jahtuda, sest iga kraad temperatuuri tõstmist tõstab ka küttekulu ligi 5%.
6. Lase küttekehal oma tööd teha
Vaata tubades ringi ja veendu, et küttekehad poleks blokeeritud mööbli, kardinate või muude esemete poolt. Vastasel juhul ei pääse soojus ringlema ja toa soojenemiseks on vaja rohkem kütta. Vajadusel tõsta asju ringi ja vaheta kardinaid.
7. Kasuta kardinaid ja vaipu maksimaalselt ära
Kui väljas paistab päike, vabasta aknad paksudest kardinatest ja ruloodest, et soojus pääseks tuppa. Päikese loojudes sulge katted: nii vähendad soojakadu ja takistad külma liikumist tuppa. Vaip aga on jala all mõnus ja soe toimides hea tõkkena mööda põrandaid liikuvale külmale.
Allikas: www.laenukool.ee


description: Jõulutuled, jõuluvalgustid, kuuse- või elektriküünlad  – heal lapsel mitu nime. Vaata, kui palju erinevaid võimalusi see valgust andev kett kodu disainimisel annab.

title: Jõuluehe, mida saab edukalt aastaringi oma kodus kasutada


description: Kuna väljas on pime ja porine, ei teki just tunnet, et jõulud on ukse ees ja juba sellel pühapäeval on esimene advent. Tegelikult saab endale jõulutunnet tekitada ka ilma lumeta – näiteks toas lendleva jõululõhnaga.

title: Ettevalmistused jõuludeks: too selle nutika nipiga mõnus jõululõhn tuppa


description: Eesti koduköökides väga menukal talustiilis valamul on mitmeid puudusi, millest keegi avalikult rääkida ei taha.

title: Tugevad puudused, millest keegi selle menuka sisustusdetaili puhul ei räägi

maintext:
Ilu nõuab muidugi ohvreid, aga arvestades, et köök on eelkõige praktiline ruum, tasuks mõelda, kas sinna on vaja muretseda valamut, millega on nii palju erinevaid muresid nagu kirjeldab Brittany oma blogis.
1. See lõhub nõusid, kui sa piisavalt ettevaatlik pole. Brittany on jäänud ilma kahest klaasist ja taldrikust.
2. Sa saad märjaks. Kui veesurve on tugev, pritsib kraanikausi madalasse põhja pahisev vesi su märjaks.
3. See määrdub. Valge kraanikauss määrdub ja aja jooksul vahel isegi sedavõrd, et hoolimata regulaarsest puhastamisest ei saa seda enam päris puhtaks.
4. Sellele jäävad kriimud. Vähe sellest: pealmisest kihist võivad suisa killud välja tulla. Brittanyl seda viimast küll veel juhtunud ei ole, aga kriimud on valamul küll. Mis omakorda takistab valamu täielikku puhastamist, sest kriimudesse koguneb mustus.
5. Brittanyl oli varem kaheosaline valamu, mis tähendas, et ühes sai nõusid pesta ja teise pestud nõud nõrguma tõsta. Uue valamuga seda võimalust pole, niisiis tuleb kasutada eraldi nõudekuivatusresti.
Kõigist viiest punktist hoolimata tunnistab sisekujundushuviline Brittany, et valiks siiski uuesti sama valamu: see näeb nende köögis lihtsalt nii hea välja.


description: 14. korda toimuvale aasta puitehitise konkursile laekus tänavu 53 võistlustööd, mille hulgast valis žürii teise vooru 34 ehitist. Käesoleval aastal on võistlustules erandlikult palju põneva arhitektuuriga eramuid, näiteks eramud Rohuneemes ja Suurpeal. Väikevormidest tõusis esile paadikuur Naissaarel ja põnevaid lahendusi sisaldasid ka Triigi kontserdilava ning Lenne kontor Tallinnas.

title: Galerii: vaata, millised on aasta puitehitise konkursi põnevamad osalejad

maintext:
Eesti Metsa- ja Puidutööstuse Liidu tegevjuhi Henrik Välja sõnul on aasta puitehitise konkursi konkurents sel aastal tugev ning nii ametlikule žüriile kui ka laiemale avalikkusele on silma jäänud eriilmelised puitehitised, mil igaühel on oma tugevused.
Välja tõi esile, et märkimist väärivad näiteks eramud Kuusalu vallas Suurpeal ja Viimsi vallas Rohuneemes. «Suurpeal asuva Merekalda eramu puhul on kasutatud nutikalt nõukogudeaegseid sõjaväerajatiste tellismüüre, mis koos puitkonstruktsioonil laienduse ja minimalistliku diagonaallaudisega on ehitisele andnud militaarse välimuse asemel hoopiski meeldiva ja imposantse suvekodu tunde, mida esmapilgul ei oska oodatagi,» kiitis Välja julget lahendust. «Rohuneeme eramu teeb tähelepanuväärseks hea arhitektuur ja innovaatilised ehituslahendused – hoone on heaks kinnituseks, et ka puitelementidest on võimalik ehitada keerulisema arhitektuuriga maju, säilitades seejuures kõrget ehituskvaliteeti,» lisas ta.
Eraviisiliseks kasutuseks mõeldud ehitiste seast paistab silma ka omanäoline paadikuur Naissaarel, mis on pälvinud tähelepanu hea arhitektuuriga puidust terviklahenduse eest. Hoone kandekonstruktsioonides kasutatud puittalad ja sarikad on ehitises eksponeeritud, tõlgendades edukalt puitehituse traditsioone ja mängides olulist rolli hoone välisilme kujunemises.
Professionaalseks kasutuseks mõeldud puitehitiste seast jäävad silma Eesti lasteriiete kaubamärgi Lenne kontor Tallinnas ja Triigi kontserdilava Saaremaal. «Türi tänaval asuv Lenne kontor on tähelepanuväärne erilise interjööri poolest, mis on muutnud algselt kõleda tööstusruumi koduseks ja avaraks kontoriruumiks, kusjuures puude kasutamine ruumis mõjub üllatavalt loomulikuna,» hindas Välja. Triigi kontserdilava puhul pälvib see-eest tähelepanu kogukondlik koostöö, mille tulemuseks on kvaliteetne avalik ruum. Hoone põnevat vormikeelt kannavad erikujulised liimpuidust talad, mille vahel on nutikalt kasutatud PVC kangast hoones viibijate kaitsmiseks ilmastiku eest.
Eesti Metsa- ja Puidutööstuse Liidu tegevjuhi sõnul esitati konkursile teisigi märkimisväärseid töid, nii tehasehooneid, kontoreid, kortermaju kui ka väikevorme. Konkursile laekunud tööde seast valib žürii välja aasta parimad puitehitised.


authors:
Eva-Lotta Kivi
Foto

description: Päris ehtne kuusepuu paneb kodu mõnusalt lõhnama, aga sellel on ka omad miinused. Näiteks tüütud okkad, mis maha pudisevad või siis vajadus pidevalt valvel olla, et kass või koer seda «maha ei murraks».

title: Ettevalmistused jõuludeks: vii endale päris kuuse asemel koju hoopis papist kuusk

maintext:
Lisaks sellele raiutakse kõigi nende pärast, kes soovivad oma koju ehtsat jõulupuud, maha väga palju okaspuid. Sellepärast tasub jõulude eel kaaluda ka muid alternatiive – näiteks papist kuusepuu ostmist või meisterdamist.
Eesti disaineri Kristi Tammingu loodud papist kuused, mis on tehtud 100% naturaalsest katmata taaskasutatud papist, näevad tõeliselt stiilsed ja omapärased välja.
Kuuest detailist koosnevat kuuske on lihtne kokku panna ning peale pühi taas lahti võtta ning panipaigas või voodi all hoiustada. Oksjonikeskkonnas osta.ee on need saadaval kolmes erinevas suuruses ja isegi erinevates värvitoonides.
Foto: osta.ee


description: Soome kuulsad maamajakesed püüavad ajaga kaasas käia, nii ka see blogija Minna õdus pesa. Kui naine majakese soetas, oli see kaugel sellest, mida ta seal näha tahtis. Nüüd on aga see tema unistuste ajaveetmiskoht.

title: Enne ja pärast: ajale jalgu jäänud Soome maakodu teeb läbi vinge muutumise


description: Esialgu lihtsalt ulmelise projektina paberile pandud Casa Brutale, kalju sisse ehitatud maja, saab pärast idee tohutut menu lõpuks reaalsuseks.

title: Fotod: see ulmeline kaljumaja saabki reaalsuseks


description: Puidust kortermajade ning büroohoonete ehitamine muutub maailmas üha populaarsemaks, pakkudes Eesti majatehastele võimalust arendada eksporti nii ehituselementide kui ka nende juurde kuuluvate inseneri- ja arhitektitööde näol. Ometigi võiks puithoonete eksportimise kõrval ka Eestis puitu ehitusmaterjalina julgemalt kasutada.

title: Eestlastel oleks aeg hakata ehitama puidust korrusmaju

maintext:
Kümnendat korda toimuva rahvusvahelise puitarhitektuuri ja –inseneeria konverentsi “Puit – homse elukeskkonna võti” fookuses on puidust korrushoonete ehitamine. Eesti Metsa- ja Puidutööstuse Liidu tegevjuhi Henrik Välja sõnul kerkivad maailmas üha kõrgemad puidust ehitised, mis tähendab Eesti ettevõtjatele võimalust arendada eksporti nii ehituselementide kui ka nende juurde kuuluvate inseneri- ja arhitektitööde näol. “Metsarikka ja tugeva ehitussektoriga riigina peaksime enam tähelepanu pöörama puidu innovaatilistele kasutusviisidele, see tähendab nii korruselamute kui ka büroohoonete kandekonstruktsioonides.
Eestlaste ehitatud 14-korruseline puithoone Norras sai vaid veidi üle aasta kanda maailma kõrgeima puitehitise tiitlit, kuid on tänaseks troonilt tõugatud kanadalaste 18-korruselise elamu poolt,” selgitas Välja ning lisas, et maailmas on lahti läinud nii-öelda võistlus, kes suudab kõige kõrgema puidust korrushoone ehitada. Inspireerimaks Eesti arhitekte ning ehitusettevõtjaid võimalusest kinni haarama, keskendub suur osa konverentsist just puidust korrushoonete ehitamisele.
Võimalusi jagub
Puidust korrushoonete ehitamiseks on juba täna mitmeid võimalusi – näiteks ristkihtliimpuidust ning puitbetoon hübriidist konstruktsioonidel põhinevate majade ehitamine. Konverentsi ühe peaesinejana astub üles Suurbritannia arhitekt Stefan Mannewitz, kelle silmapaistvamaks saavutuseks on Euroopa ühe esimese ristkihtliimpuidust kortermaja Bridport House projekteerimine Inglismaal. “Londoni kontekstis võimaldas antud lahenduse kasutamine lisaks keskkonnasäästule ka rahalist säästu, kuna ristkihtliimpuidust korrushoonete püstitamine on märksa kiirem. Ehitise püstitusaeg on oluline eriti suurlinna kontekstis, kus kitsastes oludes puudub võimalus ehituselementide ladustamiseks – puidust elemente see-eest saab ilma ooteajata järjest monteerida ehk elemendid lähevad ehitusplatsile saabudes koheselt käiku,” lausus Välja. Lisaks astub konverentsil ettekandega üles Soome arhitekt Anssi Lassila, kes on ehitanud 2015. aastal valminud naaberriigi esimese kaheksakorruselise puidust kortermaja.
Lisaks ristkihtliimpuidust korrusmajade ehitamisele tutvustab Saksamaal ja Austrias tegutsev insener Rainer Strauch puitbetoon hübriidist korrusmajade tehnoloogiat, mida tuntakse ka kui LifeCycle Tower ehitussüsteemina. “LCT süsteem on seni üks maailma kõige keskkonnasäästlikumaid kõrghoonete ehituslahendusi – kasutades LCT süsteemi on võimalik vähendada CO2 emissiooni võrreldes betoonkonstruktsioonmajadega suisa 90% lühendades seejuures ka ehitusaega 50% võrra,” kinnitas Strauch ning lisas, et kuna tänane ehitussektor on üle maailma vastutav ligikaudu 40% maailma energia, CO2 ning maavarade kasutamise eest, on oluline ka ehituses keskenduda jätkusuutlike lahenduste väljatöötamisele.
Eesti Metsa ja Puidutööstuse Liidu tegevjuhi sõnul näitab viimastel aastatel toimunud arenguhüpe, et puit on uus betoon. “Puit kannab endas ajastutepikkuseid traditsioone ning väärtuseid, samas saab seda edukalt kombineerida teiste ehitusmaterjalidega, luues ajakohase, stiilse ja tervisliku sisekliimaga ehitise. Arvestades põhjamaise puidu tugevusomadusi, on puit suurepärane valik ka kõrghoonete ehitamiseks,” lausus Välja, lootes, et puidust korrushoonete ehitamine muutub populaaremaks ka Eestis.
Rahvusvaheline puitarhitektuuri ja –inseneeria konverents “Puit – homse elukeskkonna võti” toimub 9.-10. novembril Kultuurikatlas.


description: Endistel aegadel, kui tänapäevased mugavused veel eestlastele kättesaadavad polnud, tuli leiutada nutikaid lahendusi nagu siinsel pildil. Kas tead, millega tegu?

title: Foto: kas sina tead, millist vanade eestlaste kommet on sel fotol kujutatud?

maintext:
kodumaapildid.erm.ee / Kätlin
Pildil on nimelt kujutatud kartuliauku: lahendust, mis lahendas kartuli ületalve hoidmise mured siis, kui keldrit kas veel üldse polnud või ei piisanud sellest kogu tagavara säilitamiseks. Maasse kaevati auk, kartulid aeti sisse ja auk kaeti jälle kinni.
KesKus on kirjutanud, et sääraseid auke või koopaid võib nimetada ka keldrite eelkäijateks, sest tegu on ühe vanima ja algelisema toiduvarude säilitamise viisiga, mida siinmail kasutati.
Kasutusel olid kartuliaugud üsna kaua, veel möödunud sajandi algul jagati ajakirjanduses näpunäiteid, kuidas neid täpselt valmistada.
Kas sul on samuti jagada põnevaid endisaegseid majapidamiskombeid või -nippe? Kirjuta neist meile aadressil anna-liisa.mets@postimees.ee . Kui võimalik, lisa juurde ka foto.


authors:
Anna-Liisa Mets
Margit Kummer

description: Pole mingit põhjust, miks kasvuhoone peaks talvel kasutuna seisma. On vähemalt kolm suurepärast võimalust seda ka külmal ajal kasulikuks muuta.

title: 4 nutikat ideed, mida kasvuhoonega talvel peale hakata

maintext:
Kasvuhoone talvise panipaigana
Üks päris praktiline viis on paigutada kasvuhoonesse kõik suvehooaja tarbed, mida enne kevadet vaja ei lähe. Nii pole vaja garaaži laeni täis toppida, et siis vajalikul hetkel autole talvekumme otsides jälle kõik välja laduda. Sellised asjad nagu aiamööbel, grillikomplekt, laste kiiged, mänguplatsi katted võivad vabalt kasvuhoones uut hooaega oodata.
Kasvuhoone puukuurina
Esmapilgul kummalise lahendusena tunduv idee on tegelikult väga praktiline ja mugav. Toimib kõge paremini juhul, kui kasvuhoone on maja lähedal. Kui suvine kasvuhoonehooaeg läbi, on paras hetk õues kuivanud küttepuud kasvuhoonesse taimede asemele laduda. Kevadeks saab see tühjaks köetud ja saab jälle uue taimeringiga otsast alustada.
Pesu kuivatamine kasvuhoones
See on väga hea mõte: talvel külmaga aurab niiskus kiiresti ja kui lume alt pesunööre ei taha otsida, siis on see väga mugav viis. Eriti mugav lahendus siis, kui kasvuhoone on majaga kokku ehitatud.
Kasvuhoone ja valgusevannid
Üks väga mõnus viis talvel tühjalt seisva kasvuhoone kasutamiseks on valgusevannide võtmine. Loomuliku valguse nautimine. On hästi teada, kuidas talvine pikk pimeduseaeg meile mõjub: masendavalt. Et seda natukestki päikest ja päevavalgust püüda, ongi hea valgusevanne võtta.
Tee nii:
Vii kasvuhoonesse mugav tool- ma ütleks diivan aga tool käib ka. Võta kaasa ka pisike diivanilauake või lihtsalt taburett asjade panemiseks.
Keeda kannutäis kuuma ingveriteed, lisa mett. Kalla see kõik termosesse ja võta kasvuhoonesse kaasa ühes lemmik-küpsiste või muu hea suupiste ning meeldiva raamatuga.
Loe raamatut, joo teed, naudi üksindust raamatuga või kutsu kaasa kedagi, kellega lobiseda.
Loe rohkem Rodoaia blogist.


description: Tallinnas, Kakumäel asuv ajalooline Lagle villa, mis kuulus omal ajal eesti romaani- ja novellikirjanik August Mälgule, on müügis.

title: Galerii: maja, mille president Päts kunagi kirjanik August Mälgule kinkis, otsib omanikku

maintext:
President Konstantin Päts kinkis Lagle talu kirjanik August Mälgule 1937. aastal. Pärast seda, kui Mälk Teise maailmasõja ajal Rootsi põgenes, asus talus külanõukogu, võõrastemaja ja asotsiaalide pesitsuspaik.
1997. aastal sai talu linnale, kes ehitas selle ümber luksuslikuks puhkekompleksiks. 2000. aastal müüs linn Lagle talu eraisikule.
Ajalooline kompleks on heas seisukorras ja kinnistul asub kolm hoonet – peamaja, külalistemaja ja saunamaja. Krundil on ka ilus roosiaed ja bassein.
Foto: KV.EE
Peamaja esimesel korrusel asub kaminaga elutuba, köök-söögituba, kabinet, tualett ja terrass. Teisel korrusel on kaks magamistuba, pesuruum ja tualett ning garderoob.
Külalistemajas on esimesel korrusel suur mullivann, saun ja duširuum ning majapidamisruum. Teisel korrusel on kaks magamistuba. Hoones on veel garaaž, veinikelder ja abiruumid.
Foto: KV.EE
Saunamajas on avar kaminatuba kööginurgaga, saunakompleks, kaks magamistuba ja tualett.


description: Viljandi vanalinna piiril asub avar ja hubane korter, mille akende taga ei asu paneelmaju või sõiduteid. Ruumikalt rõdult avaneb hoopis vaade maalilisele Viljandi järvele.

title: Galerii: armas ja hubane korter, mille rõdult avaneb lummav vaade Viljandi järvele


description: Kartulipuder võib tunduda ühe kõige lihtsama toiduna maailmas, aga see mulje on petlik. Hea pudru valmistamiseks tuleb teada üsna palju nippe.

title: Vaata, milliseid vigu sina kartulipudru valmistamisel teed

maintext:
Veebiportaal HouseBeautiful on reastanud seitse peamist viga, mida inimesed selle roa valmistamisel teevad. Vaata, kas ka sina eksid millegi vastu.
1. Valed kartulid
Pudru valmistamiseks tuleb valida kõrgema tärklisesisaldusega kartulid, nii saad eriti koheva ja siidise pudru. Samuti haarab seda tüüpi kartul maitseid paremini endasse. Vahasemad kartulid nõuavad rohkem tampimist, et sama tulemus saavutada.
2. Vee soolamata jätmine
Kui kartulid keevad, siis tärkliseosakesed neis paisuvad ning imavad vett ja, kui sa seda lisanud oled, soola. Tänu sellele ei pea hiljem tampimise ajal soola nii palju lisama ning puder maitsestub paremini ja ühtlasemalt.
3. Kartulid kuuma vette
See võib tunduda ilmselge, aga leidub inimesi, kes ei tea, et kartulid pannakse keema külma veega. Keedupotti tuleb lasta külma vett nii palju, et kartulid oleks kaetud. Siis lastakse vesi keema ja jäetakse mõõdukal kuumusel podisema. Kui lisad kartulid juba keevasse vette, keevad need ebaühtlaselt, välimine osa saab küpseks ja laguneb, kuid sisemus on veel toores.
4. Liiga vähene nõrutamine
Hea pudru valmistamise juures on oluline, et kartulid saaksid enne tampimist korralikult nõrutatud. Kui vett viimseni ära ei vala, jääb puder vesine.
5. Maitseandjad otse külmkapist
Pudrule lisatakse kõiki asju, näiteks võid ja piima, toatemperatuuril, mitte otse külmkapist. Nii imenduvad maitsed pudrusse paremini ega jahuta seda.
6. Liigne töötlemine
Kartulis paisunud tärkliseosakesed on väga õrnad. Kui neid liiga karmilt töötled, näiteks saumikseriga, muutub puder liimjaks ja tulemus on söödamatu. Pudru valmistamiseks on endiselt parimaks abivahendiks vana hea pudrunui, äärmisel juhul võib sellele tavalise mikseriga lõpus pisut kohevust anda, aga sedagi ettevaatlikult!
7. Liigvarajane valmistamine
Kartulipuder tehakse valmis ja antakse kohe lauale. Seda ei saa ette valmis teha, samuti pole see suurem asi soojendatav toit.


description: Mida tuleb toataimedega teha, et need pimeda sügise ja talve üle elaksid?

title: Mida tuleb toataimede hooldamisel sügisel ja talvel kindlasti meeles pidada

maintext:
Hansaplanti aedniku Marika Stokkeby sõnul on kõige olulisem, et toataimed saaksid võimalikult palju valgust: «Kui sul ei ole kodus taimelampe, siis on ainuke võimalus panna toataimed aknalauale.» Aedniku hinnangul on aknast juba poole meetri kaugusel 50% vähem valgust ja sellepärast ei aita see, kui toataimed on lihtsalt akna lähedal. Sellest, kas taimedel on piisavalt valgust, saab aru taimelehtede järgi: «Kui toataimed vaevlevad valguspuuduse käes, siis kipuvad nad välja venima,» selgitab ta.
Keskküttega kodude puhul on kõige suuremaks probleemiks see, et radiaatorid kipuvad olema akna juures. Stokkeby sõnul on see paratamatu – abi võib olla sel puhul potialustest, mis tõstavad taime pist kõrgemale. Kui kodus on põrandaküte, siis tuleks ka nende taimepottide alla, mis on põrandakütte peal, panna mingisugune kõrgendav potialus. Ahjukütte puhul tuleks toataimi hoida lihtsalt kütteallikast võimalikult kaugel.
Sügisel ja talvel ei tohiks kindlasti toataimi üle kasta. «Taimedel ei tohi lasta läbikuivada, kuid väga palju vett taimed puhkeperioodil ei nõua,» selgitab aednik. Kui toataimed on radiaatori lähedal, siis tuleks neid Stokkeby sõnul kasta korra nädalas. Kui temperatuur on madalam, näiteks 15 kraadi, siis piisab sellest, kui kasta taimi korra kuus. Taimi, mis talvel õitsevad, tuleks kasta aga vähemalt iga kahe nädala tagant.
Niiskuslembelisi toataimi (laiade pehmete lehtedega) tuleks aedniku sõnul aeg-ajalt veega piserdada. Paksude nahkjate lehtedega toataimed lisaniisutust aga ei vaja.
Sarnaselt kastmisega, tuleks Stokkeby sõnul talvel tagasihoidlik olla ka väetamisega. «Tuleks kas väetamisest üldse loobuda või siis teha seda korra kuus, lahja väetisega. Õitsvaid toataimi võib väetada ka kaks korda kuus, kuid kindlasti mitte rohkem,» selgitab ta.


description: Alles hiljuti jagasime teiega trendi, kus inimesed laovad üksteise otsa erineva mustri ja materjaliga vaipu. Nüüd on aga tulnud moodi see kahe täiesti erineva põrandamaterjali kombineerimine.

title: See ebatavaline sisekujundustrend on jõudnud juba paljudesse kodudesse

maintext:
Kui muidu oleme harjunud sellega, et vannitoas on näiteks keraamilised- või kivist põrandaplaadid ja elutoas laudpõrand või vaipkate, siis viimasel ajal on tulnud moodi see, et ühes ruumis laotakse mustrina kaks täiesti erinevat materjali – näiteks kivi ja puit.
/ The Design Sheppard
Üleminek ühelt materjalilt teisele ei tohi olla järsk. Eesmärgiks on pigem see, et ühelt materjalilt teisele minek oleks sujuv.
Visuaalselt näeb selline kahe erineva materjali kombineerimine välja üsna ebatavaline, kuid samas on selline lähenemine uudne ja mänguline.
Mida sina uuest trendist arvad? On see pigem kummaline või hoopis uus ja värskendav?


description: Nädala lõpupoole lubab ilmateade öösel kuni 15 külmakraadi, mis võib kaasa tuua ebameeldiva üllatuse – vesi torustikus võib jäätuda ja toru pinnases isegi lõhkeda. Eesti Vee-ettevõtete Liit soovitab ennetavalt üle kontrollida oma vee- ja kanalisatsioonitorude soojapidavuse ning riskantsed kohad lisaks soojustada. Alljärgnevalt on toob EVEL mõned käepärased vahendid, kuidas seda teha ja millele tähelepanu pöörata.

title: Suurem külm on tulemas: õpi, kuidas veetorusid kontrollida ja soojustada

maintext:
«Talv on saabunud ja krõbedamad miinuskraadid võivad kaasa tuua ebameeldivaid üllatusi – näiteks võite avastada, et hommikul kraanist vett ei voola,» rääkis Eesti Vee-ettevõtete Liidu tegevjuht Vahur Tarkmees. «Õnneks on sel aastal lumekiht maha sadanud läbikülmumata maapinnale, mis vähendab mõnevõrra torude jäätumise riski. Lumevaip on nimelt väga hea külmakaitse. Seega esimese asjana võiks kuhjata külmanõrkadesse kohtadesse, nagu trassile ja vundamendile, lund juurde ja kaitsta sellega pakase eest külma keldrit, kus veetorud ja veemõõdusilm enamasti asuvad.»
Ehitusnormide kohaselt tuleb vee- või kanalisatsioonitoru paigaldada vähemalt 1,8 m sügavusele maapinnast ehk allapoole maapinna külmumise piiri, kuid vanemate hoonete ümbruses on mullakiht sageli paigast nihkunud või kulunud, mis muudab torustiku rohkem külmatundlikuks.
«Kohad, millele tasuks eriti tähelepanu pöörata, on sissetallatud või sõidetud teerajad ja nende ristumiskoht torustikuga, toru sisseviik hoone vundamendi juures ning külmad välisseinad. Nende ümbrust ei tohiks lumest puhtaks rookida, vaid vastupidi, sinna tuleks lund juurde kuhjata. Lisaks on võimalik ristumiskohadele paigaldada spetsiaalsed matid,» soovitab Vahur Tarkmees.
Temperatuurimuutustega kaasnev pinnase liikumine võib ekstreemsematel juhtudel toru või selle ühenduskoha lõhkuda. Eriti haavatavad on malm- ja metalltorud, mis on Eestis vanemate hoonete juures küllaltki levinud ning võimaluse korral tuleks kaaluda nende välja vahetamist kaasaegsete, painduvamate ja soojapidavamate torude vastu. Samuti võiks lasta spetsialistil kaameraga läbi vaadata reoveetorustiku, kui see on vanem kui 20 aastat, sest ka reoveetoru kinni jäätumine võib olla hommikul ebameeldivaks üllatuseks.
Lisaks tuletab EVEL meelde, et temperatuur veemõõdusõlme tööruumis ei tohi langeda alla +2 kraadi. Juhul, kui ikkagi veearvesti lakkab jäätumise tagajärjel töötamast, tuleb arvesti vahetamisega kaasnevad kulud katta tarbijal.
«Iseenesest mõistetavalt ei saa vee-ettevõte vastutada siseruumides toimuva eest, kus veearvesti reeglina asub. See kohustus lasub koduomanikul,» selgitas EVELi inseneeria nõunik Lauri Lagle. «Samuti tuleks maakodus või hoones, mida igapäevaselt ei köeta, talveks vesi ajutiselt sulgeda ja torustik tühjaks lasta. See on nii-öelda käepärane vahend. Kaasaegne lahendus on aga paigaldada torustikule isetühjenevad maakraanid, mille puhul ei peagi torustiku kompressoriga tühjakspuhumisega eraldi tegelema.»
Eesti Vee-ettevõtete Liit soovitab, kuidas käepäraste vahenditega torustiku külmakahjusid vältida:


description: Kookide ja saiakeste küpsetamine valmistab paljudele tõelist peavalu. Kord ei taha munad vahtu minna ja kord ei taha kook ahjus kerkida. Põhjus, miks küpsetis ei õnnestu, võib tegelikult olla üsna lihtne.

title: Viis väga suurt viga, mida küpsetiste valmistamisel tihti tehakse

maintext:
Toome teieni viis viga, mida küpsetiste tegemisel tihti tehakse:
Ei jälgita retsepti
Kui tomatisupi või kanapasta valmistamisel ei ole koostisainete täpne kaalumine võib-olla kõige olulisem, siis küpsestiste tegemisel mängib väga suurt rolli see, kas taignasse läheb 100 või 150 g jahu. Kui tegu on kogenud küpsetajaga, siis ei ole retsepti pidev jälgimine võib-olla kõige olulisem, aga algaja koogitegija võiks seda kohe kindlasti teha.
Koostisainetel ei lasta enne kasutamist soojeneda
Väga paljudes retseptides on kirjas, et vahusta toasoojad munad või vala taignasse toasoe piim. Väga paljud sellele tähelepanu aga ei pööra ning hakkavad vahustama otse külmikust võetud mune. Lõpptulemus on aga see, et munad ei pruugi vahtu minna.
Üle mikserdamine
Käsimikser on küll kasulik abivahend, kuid koogi-või saiataigna tegemisel ei tasu mikserdamisega mingil juhul liiale minna. Muidu jääb küpsetis liiga tugev ja tihke. Kondiitritoodete valmistamisel tuleks kasutada pigem kõige madalamat kiirust ja vältida liigset mikserdamist.
Ahjuukse pidev avamine
Kui küpsetis on lõpuks ahju jõudnud, on paljudel see komme, et ahjuuks tehakse iga natukese aja tagant lahti, et sisse kiigata. Selle tulemusena võib küpsetis aga alla vajuda.
Ei kasutata kvaliteetset toorainet
Kringel, mis on tehtud korralikust võist, mitte odavast margariinist, on hoopis parema maitsega. Samuti ei saa teha maitsvat šokolaadikooki vähese kakaosisaldusega kakaopulbrist või šokolaadist.


description: Eestlastele peamiselt USA filmidest tuttav pöörane sisekujundustrend on taastulemas ja seekord ei jää ilmselt puutumata ka meie.

title: 80ndate hirmutav sisekujundustrend on ilmselt tagasi tulemas

maintext:
Kui 80ndatel takistas pööraste lääne sisekujundustrendide Eestisse imbumist raudne eesriie, siis enam seda muret pole: mis moes Põhjamaades ja kaugel ookeani taga, on trendikas ka meil. Seega, kuna USA sisekujundusajakirjad prognoosivad ühe, pehmelt öeldes, üsna küllusliku 80ndatest pärit trendi naasmist, on põhjust oodata, et varsti näeme seda ka Eestimaistest kodudes.
Tegemist on nimelt tohutult rikkaliku lillemustriga, mis katab kogu tuba: lillelised tapeedid, lillelised kardinad, lilleline mööbliriie, lilleline voodipesu. Tihti täiustavad seda kombinatsiooni veel erinevad satsid ja volangid.
Rohkem fotosid trendist leiab SIIT!
Kuidas tundub, kas tegu on trendiga, mis võiks pigem ajalukku jääda, või sisustaksid endagi kodu täna hea meelega säärase moe järgi? Ehk see polegi nii hullumeelselt kirju?


description: Tahaksid kodus vähem keemiat kasutada? Selleks ei pea ostma kalleid loodussõbralikke puhastusvahendeid: sama töö teevad suurepäraselt ära paljud toiduained.

title: 11 toiduainet, mida vabalt puhastusvahendite asemel kasutada võib

maintext:
Kohvipuru
Kohvipuruga saab suurepäraselt küürida raskestieemaldatavaid plekke, ka näiteks põhjakõrbenud toitu pottidest. Samuti saab selle abil eemaldada ebameeldivad lõhna jalatsitest: viska peotäis kohvipuru tossu sisse ja lase ööpäev seista. Siis puhasta jalatsid: lõhn on kadunud.
Sai
Sai on suurepärane abivahend maalide tolmust puhastamisel. Märja lapiga neid puutuda ei või, ka kuiv võib maali õrna pinda kahjustada. Saiaviiluga puhastamine aga maalile kurja ei tee, kui ettevaatlikult hõõrud.
Sidrun
Sidruniga saab puhastada mikrolaineahju. Lõika sidrun pooleks, pane klaasnõusse ja täida see veega. Tõsta nõu mikroahju ja pane see suurel kuumusel tööle. 15 minuti pärast on sidrun oma töö teinud ja räpase ahju saab pühkimisega puhtaks. Pole vaja küürida.
Samuti on sidrun heaks abimeheks lõikelaua põhjalikul puhastamisel.
Riis
Riisiteradega on hea puhastada kitsaid vaase, kuhu käsn või pudeliharigi kuidagi mahtuda ei taha. Viska vaasi peotäis riisi ja täida see kuuma vee ning tilga nõudepesuvahendiga. Raputa, loksuta ja keeruta vaasi ning veejäljed kuluvad maha.
Äädikas ja sooda
Et äädikaga saab puhastada peaaegu kogu majapidamist, pole vist kellelegi eriti üllatuseks. Suurepäraselt sobib see näiteks aseaineks aknapuhastusvahendile. Kui vaja eemaldada toruummistusi, puista äravoolu soodat ja vala peale äädikat, lase seista ning loputa siis kuuma veega.
Ketšup
Roostevabalt teraselt ja vasknõudelt saab plekke eemaldada ketšupiga. Hõõru nõu ketšupiga kokku, lase seista ja pese nagu ikka.
Kreeka pähkel
Pähkliga saab peita puidukahjustusi. Kui tööpinnale on tekkinud täkkeid, hõõru neid pähkliga. Pähkliõli tumendab kriimustusi ja nii pole need enam silmatorkavad.
Viin
Kui riietele või muudele tekstiilidele on tekkinud kummaline hais, mida pesus eemaldada ei saa (näiteks võib lemmikloomapesale pikapeale jääda külge eemaldamatu loomahais), piserda neid viinaga. Seejärel lase esemetel hästiventileeritud kohas kuivada.
Oliiviõli
See õli sobib hästi roostevaba terase, näiteks külmiku puhastamiseks. Vähe sellest, et see plekid suurepäraselt eemaldab, takistab õlikiht neil taastekkimast.


description: Mõni inimene paneb hommikul pluusi tagurpidi selga, mõni töömees paneb jällegi köögitehnika tagurpidi paika.

title: Lugeja kirjutab: naljakas juhtum ehitusmehega

maintext:
Üks koduportaali lugeja jagas meiega oma naljakat kogemust ehitusmehega. «Mul oli käsil korteriremont – seinte ja lagede värvimine, uue põranda paigaldus jne. Kuna ma olen noor naine, kellel parketi maha panemisega mingit kogemust ei ole, siis palkasin ehitusmehe,» kirjutab ta.
Naise sõnul sai ehitusmees kõigi töödega õigeaegselt ja korrektselt hakkama. Kuna mees oli igati abivalmis, siis palus naine abi ka uue induktsioonpliidiplaadi paigaldamisega. «Pliidiplaat sai paika, aga hiljem süüa tehes ilmnes, et ühe väikese veaga. Ehitusmees pani pliidiplaadi paika nimelt tagurpidi – nupud olid valel pool, seina vastas,» selgitab ta. Naise sõnul ei olnud «üllatus» muidugi meeldiv, kuid ajas teda sellest hoolimata pigem naerma: «Ma ei kujuta ette, kuidas ehitusmees sellise apsu teha sai.»
Milliseid naljakaid või ebameeldivaid kogemusi sinul ehitusmeestega olnud on? Jaga oma kogemust kommentaarides, aadressil kodu@postimees.ee või meie Facebooki-lehel. Kui soovid, tagame sulle anonüümsuse.


authors:
Eliise Riisa
Arco Vara Nooremmaakler

description: Tänaste üürihindade juures võiksid oma elu alustavad noored tõsiselt kaaluda oma kodu ostmist, kirjutab Arco Vara nooremmaakler Eliise Riisa.

title: Noored võiksid mõelda rohkem eluaseme ostmisele kui üürimisele

maintext:
Viljandi üürikorteritega on praegu olukord selline, et väiksemaid pindu, mis on suunatud üliõpilastele, on piisavaid ja neid tuleb juurdegi. Suurematele peredele mõeldud korterid nagu näiteks 3-toalised – neid on liiga vähe. Samuti napib maju ja majaosi. Mis üüripindade hindu puudutab, siis neid on seinast seina, aga reeglina peetakse kõiki hindu kõrgeks, olgu siis 20 või 200 eurot.
Sügistalvisel perioodil tuleb igal aastal linna õppima hulga noori, kes täidavad üüriturgu. Seega on üürimine väga aktuaalne teema ja kolides teise linna õppima või ajutiselt tööle, on tõenäoliselt mõistlikum kodu ostmise asemel üürida. Kinnisvaratehingu kulud ehk notari tasud, riigilõivud, maakleritasud ja loomulikult ajakulu on tavatehingu puhul sedavõrd suured, et enamasti ei tasu aastaks-paariks kodu ostmine end finantsmajanduslikult ära.
Üürimise asemel tasub kaaluda ostmist
Samas, kui keegi tahab ühes kohas pikemalt kanda kinnitada, siis oleks soovitav tõsiselt ostmise peale mõelda, sest üürihinnad on kogu aeg tõusuteel ja üürides ei tea sageli, millal pead korteri omanikule tagastama või millise üürileandjaga kokku satud.
Ostmise kasuks tuleks kindlasti mõelda siis, kui olemasolevad finantskohustused üle jõu ei käi. Üürimakset üürija enam ei näe, aga pangalaenuga kodu soetades jääb see teadmine, et maksad pinna eest, mis saab päris sinu omaks.
Noorte suur küsimus, et mis saab siis, kui tulevikuplaanid muutuvad ja tahaks hoopis mujale kolida, ei tohiks tagasilööke tekitada. Alati saab ju ostetud pinna välja üürida ja panna selle raha teenima. Pikaajaline investeering lisab tulevikuks kindlust.
Omafinantseering – säästa ja küsi abi
Kui noored soovivad laenuga kodu osta ja ei saa omafinantseeringu osa kokku, siis on üheks võimaluseks kindlasti säästmine ja oma harjumuste ümbervaatamine. Paljud noored käivad välismaal tööl ja ka sellisel juhul tuleks mõelda, kuidas raha kõrvale panna, et tulevikus Eestisse kodu soetada.
Lisaks saab kodulaenu võtta KredExi toel. KredEx käendab noorte perede ja alla 30-aastaste vähemalt keskeri- või kutsekeskharidusega spetsialistide eluasemelaene, mis võimaldab neil saada kodu soetamiseks laenu väiksema omafinantseeringuga ja lisatagatiseta.
Kui tavaliselt küsib kommertspank laenu sissemakseks vähemalt 20% laenust, siis KredExi käendusega peab alustuseks olemas olema 10% summast.
Korterite orienteeruvad pakkumishinnad Viljandi linnas
Tehingu tüüp 1-toalised 2-toalised 3- ja enamatoalised Pakkumisel Arv (tk) Hind (€/m²) Arv (tk) Hind (€/m²) Arv (tk) Hind (€/m²) Müük 15 550-950 40 300-1050 60 250-1300 Üür 10 6,00-10,70 (140-240 €/kuus) 5 4,90-5,30 (180-320 €/kuus) 10 2,70-6,30 (180-500 €/kuus)
Allikad: kv.ee, Arco Vara. Tulemused on esitatud ümardatult


description: Kolmeliikmeline perekond väsis linnaelust ning kolis suurest majast elama imepisikesse maamajja. Üüri nad ei maksa – selle asemel aitavad nad maa- ja majaomanikke hoopis talutöödega.

title: Video: kolmeliikmeline perekond, kes elab vaid 20-ruutmeetrises minimajas, ruumipuudust ei tunne


description: Sul napid ideid, mida nädalavahetuse hommikutel perele hommikusöögiks valmistada? Proovi näiteks see imemaitsev kanapirukas järgi.

title: Hommikusöögiidee nädalavahetuseks: imemaitsev kana-quiche

maintext:
Quiche tähendab munasegutäidisega lahtist pirukat. Pärit on see Prantsuse köögist.
Kana-quiche
Põhi:
150 g võid
pool teelusikatäit soola
kolm dl jahu
kolm supilusikatäit vett
Kate:
üks keskmine suitsukanakoib
kolm muna
peotäis rohelist (basiilikut, spinatit, peterselli jne)
üks sibul
üks dl rõõska koort
kaks supilusikatäit hapukoort
üks pakk riivjuustu
Haki või jahu ja soola sees väikesteks tükkideks. Lisa vesi ja sega tainaks. Pane taigen umbes pooleks tunniks külmkappi. Vooderda pirukavorm taignaga ja eelküpseta põhja 200 kraadises ahjus umbes 10 minutit.
Samal ajal valmista täidis. Haki kana ja sibul. Pruunista pannil sibul ja lisa paariks minutiks pannile ka kana. Klopi omavahel munad, koor, hapukoor. Lisa segule kana, sibul, juust ja rohelised maitsetaimed. Maitsesta soola ja pipraga. Kalla täidis eelküpsetatud põhjale ja küpseta ahjus umbes pool tundi.
Pirukas on valmis, kui see on pealt kuldpruun. Serveeri soojalt koos rohelise salatiga. Head isu!


description: Naine, kes oma loominguliste unistuste elluviimiseks suurte puutöömasinatega mässab, pole just väga tavapärane vaatepilt. Just sedasi aga kaks sõbrannat, Kati ja Liis, tihti aega veedavad.

title: Kaks sõbrannat tegelevad ühes Eesti keldris üsna ebanaiselike asjadega

maintext:
Soojad, vahetud, mõnusa olemise ja huumorisoonega tüdrukud kirjeldavad elavalt, kuidas nad Liisi isa garaažis nõukogude-aegsete masinatega disainlampe, vaase ja nupp-nagisid valmistavad. See on nende kirg. Seal garaažis toimetades on nad “oma elemendis” ning saavad loomelooma valla päästa.
Palun rääkige PULO disaini sünnilugu.
Meie ettevõtmise saamislugu on justkui tavapärane – endale koju oli valgustit vaja ja tegime valmis. Kuna valgustid on kas hirmkallid või hirmus koledad, siis oli see justkui topelt innustaja, miks otsus ise tegema hakata sai sündida. Ehk siis PULO disain sai alguse kahe sõbranna kodude sisustamisest, kuna olime omale üheaegselt uusi kodusid ehitamas ja sisustamas.
See tundub uskumatuna, et kaks naist veedavad oma vaba aja (Liisi) isa garaažis ja tegelevad treimisega – kuidas see nii on läinud?
Ise imestame ka pidevalt, kuidas küll nii. Aga kuna visioon oli selge, siis abi polnud vaja minna kaugele otsima. Liisi isa Priit Tippel on kuldsete kätega mees, kes on end rikkalikult varustanud erinevate masinate ning oskustega. Ta on elupõline leiutaja ja insener, kelle vingeimaks “seadmeks” on 15-meetrise nokaga kraana, mille ta loomulikult ise valmis ehitas. Seega oli lihtne minna ja paluda “isa hea, õpeta meid nüüd treima ja freesima”. Visandasime valgusti välimust illustreeriva joonise paberile ja päev hiljem oli meil prototüüp valmis treitud. Kuna Kati isa on paberitega elektrik, tulid ülejäänud teadmised seatlpoolt – see faas ja maandus ja luumenid ja kelvinid ja teadmised, kuidas lühist tekitada või siis soovitavalt siiski mitte. Edasine on läinud lennates, puhta innu ja rõõmuga.
PULO disaini juured on seega sügaval nõukaaegsetes masinates ja hääbuvates teadmistes. Me püüame oma isade oskuseid üle võtta ja segada need kokku tänapäevase disainiga. Tulemuseks on meie ühisloomena valminud minimalistlikud valgustid ja sisustuselemendid.
PULO vaas Friida. / osta.ee
Kas te omavahel vaidlete ka kui garaažis tooteid valmistate? Kui, siis mille üle?
Vaidlusi on meil vähe, pigem neid polegi. Iga uus mõttevälgatus ja idee, kuidas midagi lahendada laabub meie tootmise juures vaid naeru saatel, sest kui mingi hea idee kohale jõuab, siis võtame selle vastu ikka kiljudes.
Meid innustab kodukujundus ja disain ning me inspireerime teineteist pidevalt uute ideede ja nägemustega veel teisteski sisustuses vajalikest toodetest. Kui millegi uue loomiseks on vajalik ammutada uusi oskuseid, siis seda põnevam. Kati esimene kokkupuude relakaga või siis meie esimesed katsed keevitamisel ajavad siiani kõkutama.
Milliseid komplimente olete oma toodete kohta saanud? Senine parim tagasiside?
Komplimente on palju. Ühelt poolt on uskumatu, et meid – õblukesi naisi – treialitena teatakse. Meie masinate ja tööpinkide taltsutusoskused panevad peamiselt meesterahvaid käsi plaksutama ja meile jõudu soovima. Teisalt on isiklik rõõm just neist komplimentidest, mis meie minimalistlikku disainikäekirja kiidavad. See on super, kui tuntud disainerid, kelle töid ise kõrgelt hindad, tulevad hea sõnaga toetama. Lisaks läheb meile endile korda, et tegeleme taaskasutusega ja see on ka meie klientidele oluline. Taaskasutus on tugev trend.
Ülim kompliment on muidugi see, kui sinu tooteid hakatakse järele tegema – järelikult teeme head asja, mida tasub matkida. See põhjustab ka parajalt palju peavalu, aga ju siis nähakse meid kui trendide loojaid.
Teil on pere, töö, lapsed, hobid – kuidas te jõuate PULOga tegeleda? Kuidas mehed teie tegevusse suhtuvad?
Endalgi tekib ajuti hämming, kust tuleb see aeg, et teha päevatööd, toimetada lastega, elada lustakat eraelu ja arendada PULO loomelaeva. Meil on lihtsalt väga vedanud! Pered on meil tõesti väga toetavad – aidatakse alati kui vaja ja mõistetakse, et see, mida loome ja teeme, muudab meid õnnelikuks. Nad kõik on meid seal keldris ju näinud ja teavad, et see on osa meie eneseväljendusest. Eriti armsad ja otsest hoolivust väljendavad need hetked, kui keldrisse jõuab catering, et loometuhinas “kunstnikud” ikka sööksid ka. Teenuse osutaja on nö ema catering.
Lisaks oleme õnnega koos, et meie päevatöö täiendab öötööd (pulotame enamasti õhtuti või nädalavahetusel) ja vastupidi ka. Meil on kokku saanud hea kombo – Kati on värske sisekujundaja ja Liis elupõline turundaja. Ehk siis oleme pärit valdkondadest, mis taaskord PULO tegevusi toetavad.
Milline toode on seni osutunud kõige populaarsemaks?
Kõige populaarsem toode on meil Priit ja tema edasiarendused – seinavalgusti ja suunatav spotvalgusti Priit. Imetabane on olnud ka kogemata tooteks kujunenud sisustusmaailma väline teema. Tegime taaskord vaid enda tarbeks oma puidutööjääkide jääkidest kõrvarõngad. Nüüd on aga needki väga oodatud ja minev kaup.
Ehk siis kui peaks ühe ettevõtluslalase nõuande õhku viskama, siis soovitame omi vajadusi rahuldada – alati leidub sarnaste soovide ja stiilitundega inimesi. Endale ja omasugustele (küllaldastele nišidele) tasubki keskenduda.
PULO valgusti Priit. / osta.ee
Intervjuu täistekst on leitav Osta.ee blogist , PULO tooted aga SIIT!


description: Kinnisvara müümine pole kunagi väga lihtne ülesanne, aga mõnikord võivad asjad sootuks valesti minna. Loe, kuidas kõige hullemaid katastroofe vältida.

title: Neli kõige hullemat katastroofi kodu müümisel ja kuidas neid vältida

maintext:
Kohutav naaber
Kui üks abielupaar 2011. aastal Suurbritannias oma kodu müüki pani, hakkas nende naaber võimalikke uusi koduomanikke pidevalt informeerima, mis neid täpselt ees ootamas on. «Lärmakad peod, vali muusika, lärmakad autod,» kirjutas naaber punaste tähtedega plakatile," mille oma krundi serva üles riputas. Mõistagi peletas säärane info paljud pakkumise vastu esialgu huvi tundnud inimesed eemale.
Mida säärasel juhul teha? Ega väga palju teha ei saagi. Võid proovida naabriga rääkida, võid viia ostuhuvilised temaga rääkima. Võid salaja pidevalt silti maha kiskuda. Kui see ei aita, tasub pöörduda korrakaitsjate poole. Just selline lähenemine aitas ka sel konkreetsel paaril lõpuks oma kodu maha müüa. Kaks aastat pärast selle turuleminekut.
Tühja maja needus
Ameerika Ühendriikides kolis üks pere oma kodust järgmisesse ja jättis selle tühjalt seisma, seinal kiri «Müüa». See mõjus tegevust otsivatele teismelistele äärmiselt ligitõmbavalt. Nad murdsid saja lähima sõbraga majja sisse ja pidasid seal täiesti kohutava peo, mis rikkus oluliselt kinnisvara väärtust.
Mida teha? Kui kolid kodust enne müüki välja, käi seda regulaarselt kontrollimas või otsi keegi, kes seda sinu eest teeks. Samuti ei tasuks välja lülitada turvasüsteeme.
«Me võtame su maja. Ja kõik su väärisesemed»
Üks USA paar leidis oma lahmakale majale ostjad ja jõudis selle üle vaevu rõõmustada, kui ostuhuvilised samal õhtul maskides ja relvastatuna naasid ning maja väärisesemetest tühjaks tegid. Põgenedes läksid vargad aga ähmi täis ja tulistasid majaomanikku, kes pääses õnneks üsna kergelt.
Mida teha? Kui plaanid kinnisvara müüki panna, pea meeles üht asja: su kodust käib lähiajal läbi suur hulk võhivõõraid inimesi. Nii et kõik oma väärisesemed, isegi kallim kodutehnika ja muu taoline, tuleks silma alt ära panna, et see kelleski ahvatlusi ei tekitaks.
Äärmuslikud meetmed
Kui ühe pere kodu pärast paarikuist turulolekut ikka veel kaubaks läinud ei olnud, soovisid nad, et nende maakler kannaks kodu näidates pandakostüümi. Kuigi maakler esialgu tõrkus väitega, et keegi ei võtaks teda sedasi tõsiselt, oli ta lõpuks nõus. Veebi said üles pildid, kus naine pandakostüümis igas toas poseeris, ning ka kliente võttis ta vastu pandaks riietanuna. Huvilisi tõi säärane kuulutus tõesti rohkem, kuid pigem seetõttu, et kõik soovisid veidrat maaklerit näha. Täna, neli kuud hiljem, on kodu endiselt müügis, pandaga pildid aga on vahetatud harilike kinnisvarakuulutuse piltide vastu.
Mida teha? Kui kodu soovitud ajaga kaubaks ei lähe, tasuks üle vaadata selle hind: võib-olla on see piirkonda või pakkumise tegelikku väärtust arvestades liiga kõrge? Kindlasti pole mõtet hakata korraldama kostüümitsirkust: kodu see maha müüa ei aita.


description: Mõni eelistab elada korteris, sest siis ei tule teha aiatöid või muretseda lekkiva katuse pärast. Majas elamise juures on tõesti palju kohustusi, kuid sellega kaasneb ka palju eeliseid.

title: 5 põhjust, miks on majas elada parem kui korteris

maintext:
Naabrid on kaugemal
Korteris elades on naabrid üldiselt kohe seina taga. Majas elades on aga privaatsust palju rohkem. Lisaks ei teki majas selliseid probleeme, kus kõrvalkorterist tulev vali muusika või nuttev naabrilaps ei laseks magada.
Rohkem ruumi
On ka väga suuri ja avaraid kortereid, kuid majad on üldjuhul ruutmeetrite arvult siiski suuremad.
Aed
Maja ümbritseb tavaliselt aed, kuhu saab istutada marjapõõsaid või viljapuid, korraldada suviseid grillipidusid või ehitada lastele liivakasti või mängumaja. Ka kortermajade ümber on tihti muruplatsid või lastele mõeldud mänguväljakud, kuid need on siiski mõeldud paljudele inimestele korraga.
Lemmikloomad
Korteris elades ei ole just eriti mõistlik endale suurt hundikoera võtta, sest ta peab pidevalt toas kinni olema. Majas elades on lemmikloomadel aga palju rohkem ruumi ja vabadust, et kasvõi aias ringi joosta.
Sul on alati parkimiskoht olemas
Vanade paneelmajade juures valitses parkimise osas teinekord tõeline kaos ja endale parkimiskoha leidmine võib olla tõeline katsumus. Majas elades ei saa ükski võõras inimene aga sinu autole mõeldud kohta ära võtta.
Kas sina eelistad elada pigem korteris või majas? Mis on sinu arvates majas elamise juures kõige suurem eelis?


description: Sul on ees korteri müük ja sa oled dilemma ees, kas enne seda tasub remonti teha või mitte?

title: Maakler annab nõu: kas enne korteri müüki on mõistlik remonti teha

maintext:
Uusmaa kinnisvarabüroo juhatuse liikme, elamispindade tegevjuhi ja kutselise maakleri Eve Soppa sõnul sõltub see otsus korterimüüja enda võimalustest ja analüüsivõimest. Naise sõnul tuleb remondi puhul paika panna väga kindel eelarve, sest see lisandub hiljem müügihinnale. Sellest tulenevalt peab korterimüüja olema aga kursis sellega, milliste korterite nõudlus antud piirkonnas või majas on ja millised on müügihinnad. «Paljud teevad selle vea, et võtavad ette kuluka remondi, kuid ei suuda korterit kõrge hinna tõttu enam hiljem maha müüa,» selgitab Soppa.
Kuna remont nõuab vaba raha, korralikku töömeest ja aega, siis maakleri sõnul igaüks seda ette võtta ei soovigi: «Korralikult renoveeritud korteritel on olemas oma ostjaskond, aga vabalt võib müüki panna ka remonti vajava korteri.»
Soppa sõnul on kõige olulisem hoopis see, et müügis olev korter oleks puhas: «Räpane ja kola täis korter väga hästi müügiks ei lähe. Selle asemel, et teha odav kiirremont, tuleks korter lihtsalt korralikult ära koristada ning vana mööbel ja kola minema viia,» selgitab ta.
Naise sõnul ei ole mõtet renoveerimata korteris kiiret tapeedivahetust teha või puitpõrandale odavat parketti peale panna, mis hakkab varsti narmendama. «Suure tõenäosusega teeb uus korteriomanik nagunii kõik ise ümber,» on Soppa arvamusel.


description: Kellele ei meeldiks alustada nädalat stressivabalt? Selleks aga, et esmaspäeva hommik tõrgeteta sujuks, tuleks teada, kuidas eelmisel õhtul valmistuda.

title: Viis nippi, mida nädala parema alguse nimel tingimata täna õhtul teha tuleks

maintext:
Korista!
Kui ärkad esmaspäeva hommikul segamini kodus, tõuseb stressitase kiiresti lakke, sest segadus põhjustab närvilisust. Õhtul ei pea võtma ette suurpuhastust, tee lihtsalt korda köök ja pane kõik laialivedelevad asjad oma kohtadele.
Koosta nimekiri
Pane kirja kõik järgmise nädala kohustused. Kui seda tundub liiga palju, piisab ka järgmisest päevast. Valmistumine aitab õhtul paremini uinuda ja lubab uut nädalat alustada selge plaaniga.
Tee ettevalmistusi hommikueineks
See väike nipp osutub hommikul tohutuks ajasäästjaks. Mõtle välja, mida hommikueineks valmistad, ja pane valmis nii palju asju kui saad.
Vali välja riided
Ära hakka alles hommikul nuputama, mida selga panna. Pane tööleminekurõivad valmis juba eelmisel õhtul, samuti kõik aksessuaarid, mida sinna juurde kanda kavatsed. Kui miski neist esemetest vajab kerget triikimist, võta nad endaga hommikul vannituppa kaasa, duši võtmises tekkiv niiske aur silub ka kortsud.
Pane kõik ukse kõrvale valmis
Paki kott, millega hommikul kodust väljud, juba õhtul valmis ja pane see ukse kõrvale. Nii ei kuluta sa hommikuti aega asjade otsimisele ja võid selle asemel parem rahus veel ühe kohvi teha.


description: Kuigi õues on juba hanged maas, lõppes alles äsja Postimehe koduportaali sügisfotode konkurss.

title: Suur galerii: Postimehe lugejate eriilmelised sügisfotod

maintext:
Pilte laekus konkursile väga erinevaid, kuid ühtviisi ilusad on nad kõik. Konkursi lõpupäevadel lisandus maastikuvaadetele ja lilleseadetele paras ports kõrvitsalaternaid: selge märk sellest, et kodukaunistamise osa Halloweeni-kombestikust on eestlased üsna hästi üle võtnud. Ja miks seda mitte ka teha, on ju mõnus, kui kaunistatud ukseesised ja toad pika ja pimeda sügise pisut müstilisemaks ja värvilisemaks muudavad.
Loosi tahtel osutus konkursi võitjaks Külli Tingas. Võtame võitjaga ühendust.
Aga nüüd hakkame ootama jõule ja jõulufotokonkursse, neid tuleb koduportaalis rohkem kui üks, nii et olge valvel!


description: Ma olen lahutatud mees, minuga koos elab vahelduva eluga kaks last... ja ma olen üks neist inimestest, kellel on tulnud pärast pikki oma majas elatud aastaid korterisse tagasi kolida. Te küsite, kuidas ma ennast tunnen? Proovin vastata.

title: Lugeja kirjutab: majast tagasi korterisse - masendus või vabanemine

maintext:
Suurema osa oma teadlikust elust olen elanud oma majas: lapsepõlves, abielus olles. Erandiks on olnud vaid ülikoolis õppimise ja sellele järgnenud pere loomise periood – tundlik lastesaamise periood inimese elus, millesse meie riik teatavasti kõige vähem panustab. Aga see selleks.
Ma tean, mis tähendab hommikul ärgates kohvitass näpus terassiuks lahti lükata, kopsud värsket õhku või midagi tummisemat täis tõmmata ja mugavalt end ajalehte lugema sättida. Ma tean, mis tunne on hoolitseda mõne aeda istutatud puu ja põõsa eest, mis tunne on klopsida puu otsa kuldnokkade pesakast ja kui hea on lastel paljajalu joosta oma aia märjal murul ja peenrast rababerivars haarata. Kiik, liivakast, mahakukkunud Valged klaarid, kevadine nastik... See kõik on meeles ja ma tean, et see kõik tuleb kunagi tagasi.
Kuid tagasi tuleb ka kõik see, mis käib ühe maja omamisega paratamatult kaasas ja millega peab arvestama igaüks, kes sellise sammu ette võtab. See tähendab palju suuremaid elektriarveid, seda lihtsalt kulub rohkem – kütmine, kõikvõimalikud akude laadimised, elektritrimmerid, välisvalgustid, avanevad väravad, mitmesajaliitrise boileriga vee kütmine.
See tähendab ka palju suuremaid transpordikulusid: lapsed lasteaeda ja kooli, ise linna tööle, õhtul kõik see ümberpööratult uuesti pluss kõikvõimalikud kõrvalepõiked suunal kool-trennisaal-lasteaed-trennisaal-veel korra poodi (kuna midagi jäi kellelgi kindlasti ostmata)-teine trennisaal-kõik koos kinno-kodu jne.
Osake kogukonnast
See tähendab ka loomulikult väiksemat privaatsust. On kogukond, küla, elamurajoon lähemad naabrid – pole lootustki end sellest kõigest jäägitult välja lülitada, mitte suhelda, olla omaette. See kõik lihtsalt käib omas majas elamise juurde ja seda kõike tasub võta pigem positiivses võtmes – enda jaoks lahedaks ja huvitavaks mõeldes ka juhul, kui just sinu naabrid paistavad olevat maailma tobedaimad, külaselts tegeleb lausrumalustega ja valda juhivad kindlasti korruptandid. Loodetavasti päris nii keegi ei mõtle ja vaatab üsna sagedasti ka peeglisse.
See tähendab ka rohkelt võitlusi – suvel lehetäidega, talvel õunapuukoori närivate jänestega, kevadel rästikute ja sügisel poriga. Kõrvalt vaadates naljakas, ise aastaid selle kõige sees olles aga mitte niiväga. Aga uskuge mind, kui kogu see kupatus panna kaalukausile ainuüksi paljajalu oma varahommikuselt jääkülmal murul kõndimise tundega, või võimalusega oma aia nurgas koos parimate sõpradega liha tossutada ja õlut juua – siis pole mul tekkinud kordagi kahtlust – jah, oma majas, oma aias, oma naabrite kõrval on maailma parim koht elamiseks. Eestlane tahab olla omanik, see on meil geenides ja ei huvita meid trendikad jutud sellest, kuidas omamise kõrval on palju parem saada teenust.
Paratamatult tuleb aga paljudel meist ette sama olukord, mis juhtus minuga. Eriti n-ö buumilastel: odava laenuga osteti põllule papist majad, koliti sinna oma noore naisusekesega elutsema ja nüüd on jõudnud kätte aeg, mis ei pruugi enam olla nii roosiline. Maja vajab üha enam kõpitsemist, perekond on statistilise tõenäosuse põhjal enam-vähem kindlalt vormunud kärgabieluks kellegi uuega, pangalaen on sissetulekut arvestades üks igavene nuhtlus kaelas, valitsus tõstab muudkui kütuseaktsiisi, lastel on sõite aina enam ja enam.... Ühel hetkel saab sellest kõigest mõõt täis, sa oled sellest majast nii läbi imbunud, nii aheldatud, et tekib vastureaktsioon – ära siit.
Elu ilma laenude ja liisinguteta
Maja müük läks üllatavalt kergelt, kusjuures soovitud hind vastas üsna täpselt sellele, milliseks osutus ekspertide koostatud turuhind. Kui maha arvata pangalaenu jäägid, ekskaasale makstud summad, maakleritasud ja kõikvõimalikd lõivud, siis jäi raha alles täpselt nii palju, et osta endale ilma igasuguse lisalaenamise vajaduseta üks mõnetoaline korter. Üle 15 aasta esimene kuu, kui mul pole sendigi eest ühtegi laenu ega liisingut kaelas – tunne, mida soovitan kõigil proovida – väärtus omaette. Vabadus.
Jah, ma elan nüüd korteris. Juba üle kuu aja elan. Mul on sauna asemel vann, suure terrassi asemel väike kivirõdu, oma muru ja aia asemel ühiskondlik mänguplats, mida krt teab kes hooldab, oma Kuldreneti asemel söön Rimi Jonagoldi, mu kraanist tuleb alati soe vesi ja mu radiaatorid on isegi mingil määral reguleeritavad. Elutubades puudub igasugune ventilatsioon, naljakas.
Räägitakse, et mul on vedanud, sest ma ei kuule ega näe oma naabreid. Ma ei tea, kes nad on, mul pole nendega probleeme ja ma ei taha muresid ka neile valmistada. Mul oli alguses õhtuti igav, aga ma olen leidnud sellele asenduse. Meelde on tuletatud vanad harrastused, ma loen taas palju rohkem, mul on lastega koos õppimise jaoks rohkem aega, ma olen hakanud taas käima linna peal õhtust söömas ja pubides. Muru niitmise asemel olen hakanud palju rohkem põrandaid puhastama.
Ma tegelen taas enam millegi sellisega, mida nimetatakse sotsiaaliseerumiseks. Mul pole vaja enam kedagi või midagi tõrjuda, mu elektriarved on uskumatult väikesed, autot nagu polegi enam vaja, aega enda jaoks on kuidagi rohkem, tööl läheb ka päris normaalselt, kõik on justkui väga korras. Ja ikkagi ma tean, et ma tahan tagasi oma majja, ükskõik kui väikesesse, ükskõik kui väikese aiaga, ükskõik kui kaugel linnast. Neetud eestlase veri mu soontes.
Olen sõlminud endaga rahu, kompromissi oma soovide ja reaalsuse vahel. Aktiivne elu on nähtavasti tõesti vajalik üle elada korteris, vähemalt kuni taas pere loomiseni. Eks siis paista, mis edasi saab. Räägitakse, et meil pole kõige parem kliima – et tuleb sõita Vahemere äärde või Hiina kagutippu. Mina tahan kuskile Jõgeva- või Viljandimaa järve äärde, vaatame, mis elu toob.


description: Kui peres kasvavad poisid, on magamise korraldamisel väga heaks lahenduseks tavapärasest pisut erinev narivoodi. Näiteks üks korralik John Deere´i traktor.

title: Hea idee: suurepärane lahendus veidi erilisemaks narivoodiks

maintext:
Ega see voodi kuigipalju tavalisest narist ei erinegi: harjumuspärasele lisaks on sel väike katuseosa ja rattaimitatsioonid, muidu aga on tegu narivoodiga nagu ikka.
Traktorvoodi. / ruckerrendezvous.blogspot.com
Seega saab eeskuju võtta sellest juhisest SIIN.
Seda tegi ka traktorvoodi valmistanud pereisa, kavandamisel tuli tal lihtsalt arvestada sellega, et hiljem peavad lisanduma eelpoolmainitud katus ja rattad.
Rohkem juttu ja pilte leiab SIIT!


description: Kuigi Ameerika Ühendriikides tehti presidendivalimiste eel palju nalja selle üle, kes kuhu kolib, kui Trump võimule saab, on paljude jaoks uskumatuna tundunud olukord tänaseks reaalsus ja nii mõnigi peab tõsiseid kolimisplaane.

title: Ameerika koduajakiri juhendab, millisesse riiki kolida, kui valimistulemus ei rõõmustanud

maintext:
Et mitte uisapäisa kusagile tormata, selleks pani ameeriklaste üks eelistatumaid koduajakirju Elle Decor kokku nimekirja maailma kõige rahulikumatest riikidest, kuhu nüüd kolida võiks.
1. Island
Viimastel aastatel populaarseks turistisihtkohaks muutunud riik on erinevatel hinnangutel üks rahumeelsemaid maailmas, mis on suur boonus lisaks kaunitele vaadetele ja hingematvale loodusele.
2. Taani
Inimeste rahulolu-uuringu põhjal on Taani maailma kõige õnnelikema inimestega riik. Elle Decori hinnangul on see praegust asjade seisu arvestades väga hea põhjus kolimiseks.
3. Austria
See Saksamaa pisike naaber on seitse aastat järjest valitud parima elukvaliteediga riigiks.
4. Uus-Meremaa
Seda on korduvalt nimetatud kõige lõõgastunuma elustiiliga riigiks maailmas, lisaks on see äärmiselt turvaline ja madala siseriikliku ning välispoliitilise konfliktitasemega paik.
5. Portugal
Portugal on end tõestanud poliitiliselt üsna stabiilse riigina ja kui varem olid probleemiks vägivaldsed meeleavaldused tänavatel, siis ka neid pole viimastel aastatel enam kuigivõrd ette tulnud.
6. Tšehhi
Tšehhi püüab hoida kõrvale konfliktidest ning neil on Euroopa madalaim töötute arv.
7. Šveits
Šveits sekkub maailmapoliitilistesse küsimustesse nii vähe kui vähegi võimalik. See on stabiilne ja rahulik riik, kus on hea elada.
8. Kanada
Kanada on see üks riik, kuhu enamik Clintonimeelseid ameeriklasi lubas kolida juhul, kui Trump presidendiks saab. Poliitiliselt üsna eesrindlik ja edumeelne riik legaliseeris samasooliste abielud kümme aastat enne Ameerika Ühendriike ning ka lapsehoolduspuhkuse tingimused on neil märkimisväärsed, mistõttu see võib olla päris heaks valikuks.
9. Jaapan
Tehnoloogilise arengu juhtriike on kauni kultuuri ja loodusega ning maailma kõrgeima keskmise elueaga: selleks on tervelt 83.7 aastat.
10. Sloveenia
Donald Trumpi naise Melania sünnimaa on rahulik mängine riik, kus on madal kuritegevuse aste, poliitika on stabiilne, meeleavaldused sisuliselt puuduvad, samuti terrorismiilmingud.
Millisesse riiki koliksid sina, kui Eestis asi hapuks peaks minema?


description: Novembrikuu on täpselt õige aeg selleks, et alustada lindude talvise toitmisega. Selleks, et suuremaid vigu vältida, toome teieni põhilised eksimused, mida inimesed lindude söötmisel teevad.

title: Põhilised vead, mida tehakse lindude söötmisel

maintext:
Üheks kõige tüüpilisemaks apsakaks on see, et söögimajadel lastakse tühjaks saada. Kui söögimaja jääb toiduta vaid paariks päevaks, siis ei juhtu midagi. Kui söögipaus on aga pikem, hülgavad linnud suure tõenäosusega söögimaja terveks talveks.
Tähelepanu tuleks pöörata ka söögisegule. Ostmata tasuks jätta odavad söögisegud, mis koosnevad maisihelevestest, kaerateradest ja muust sarnasest. Selline söök pakub huvi väga vähestele lindudele ja enamik linde loobib kogu kõlbmatu söögi lihtsalt maha, et saada kätte üksikuid söödavaid seemneid.
Ka leiba, saia, küpsiseid ja saiakesi ei tohiks lindude söögilauale mitte mingil juhul panna. Tegu on lindude jaoks justkui rämpstoiduga. Linnud võivad neid küll näljaga sisse süüa, kuid tegelikult ei saa nad sealt vajalikke toitaineid. Lisaks sellele võib see rikkuda nende tervise. Eriti ohtlik on see kevadisel poegade kasvatamise ajal – linnupoegade organism on nimelt rämpstoidule palju tundlikum.
Lindude toitmisel on väga oline ka see, et söögimaja oleks puhas. Räpane söögimaja muutub kleepuvaks ning niiskuses riknevad seemned võivad levitada lindude hulgas ohtlike haigusi. Määrdunud söögimajad kipuvad ka kiiremini kuluma ja lagunema.
Selleks, et lindudel oleks söögimajas viibides turvaline olla, tuleks see paigutada viljapuude või põõsaste lähedusse, kust vajadusel varju otsida. Inimesed panevad tihti söögimajad keset lagedat aeda. Nii saavad erinevad kullilised aga söögimajas peatuvaid linde kergesti rünnata.
Allikas: Rodoaed


authors:
Triinu Tapper
Arco Vara Nooremmaakler

description: Kõigi üürileandjate suurim soov on leida mõistlikud ja kohusetundlikud üürijad ning seetõttu tuleb viimastel arvestada, et nende taustaandmeid kontrollitakse, kirjutab Arco Vara nooremmaakler Triinu Tapper.

title: Üürniku taustakontroll on tavaline protseduur

maintext:
Üürniku maksejõulisusest ja elustiilist aimu saamiseks kasutatakse kõige rohkem Krediidiinfot, Facebooki ja Google otsingut. Sealt edasi vastavalt isikule näiteks äriregister jne. Kui potentsiaalne üürnik on minevikus olnud sarivõlglane või tema sotsiaalmeediapostitused kihavad vandalismist, siis on need esmased ohumärgid, millega pinna väljaüürimisel arvestada.
Siinkohal tuleb rõhutada, et selline lihtne taustakontroll ei riku potentsiaalse üürniku privaatsust. Maakler kasutab ainult avalikult kättesaadavaid andmeid.
Valel on lühikesed jalad
On olemas teatud käitumismudelid, mille järgi võib aimata, et üürnik osutub probleemseks. Ennekõike on see valetamine. Kui me potentsiaalse üürnikuga kohtume, siis räägime ära, et teeme taustakontrolli ja uurime krediidiinfot. Kui inimene sealjuures kohe oma võlgnevusi salgab, siis on see maakleri jaoks ohumärk. Seda võimendab lisaks veel maakleri mõjutamine palvetega nagu näiteks „Ei ole ju vaja sellest kõigest omanikule rääkida, kas me äkki leiaksime mõne teise lahenduse.“.
Maakler peab siiski jääma kõigi osapoolte suhtes ausaks ja õiglaseks, aga üürnik võiks olla rohkem avatud ja selgitada, miks asjalood on just nii nagu nad on, siis on hulga lihtsam üürikorterit üürnikule usaldada. Maakler on ka inimene ja mõistab, kui elus on olnud raskemaid aegu.
Probleemsed üürnikud eelistavad üürida otse omanikult
Väga tõenäoline on, et inimesed, kes ei ole tegelikult maksejõulised, otsivad rohkem niinimetatud otse omanikult kortereid, sest nii jääb suur kuluallikas maakleritasu näol ära. Samuti ei tee omanikud nii põhjalikku taustakontrolli ja maksuraskused ja muud probleemid võivad jääda kahe silma vahele. Üürileandjail puudub sageli aeg ja võimalus tegeleda suure hulga huvilistega, et nendest enda jaoks parim välja valida. Aja- ja infopuuduses otsitakse kiirelt üürnik, tihti teadmata, mis inimesega on tegu.
Maakler aga vaatab läbi kõik avalikud andmebaasid, teades kogemusest, mida otsida ja jälgida. Samuti on maakleril aega kõigi huvilistega suhelda. Üürimine on äri ja samas on kõik inimesed, kuid maakleri jaoks ei ole võrdusmärki inimese ja äri vahel. Võtame ikkagi iga klienti kui isiksust ja läheneme igale üürisoovile personaalselt.


description: Kui külmkapp veel töötab, aga ei näe just kõige ilusam välja, ei ole põhjust seda kohe prügimäele viia. Selle lihtsa nipiga saab nimelt vanale külmikule anda uue välimuse.

title: Nutikas idee: anna vanale külmkapile selle lihtsa nipiga uus stiilne välimus

maintext:
Sul on selleks vaja ainult värvilist teipi, kääre ja natukene vaba aega. Mõtle välja, millise mustriga sa soovid oma külmkappi kaunistada ja asu tööle.
Foto: www.thedesiwonderwoman.com
Üheks kõige lihtsamaks võimaluseks on triibuline muster. Kui külmkapp on juba eelnevalt valge, siis on vaja ainult musta teipi. Kes armastab kulda ja karda, võib kasutada ka näiteks kuldset teipi.
Foto: www.thedesiwonderwoman.com
Teibiga külmkapi katmine on eriti kasulik nipp neile, kes otsivad soodsaid lahendusi kodu disainimisel. Tegu võib olla ka lihtsalt ajutise lahendusega.


description: Kodu sisustamine on kahtlemata üks põnevamaid perioode elus. Mööbli kokku ostmisega ei tasu aga kiirustada, sest muidu võib lõpptulemus olla üsna kaootiline.

title: Väga oluline otsus, mis tuleb enne kodu sisustamist teha

maintext:
Enne poodi tormamist tasuks nimelt läbi mõelda, millises stiilis ja värvigammas tulevane kodu tuleb.
Kõige lihtsam on valida välja kolm niiöelda põhivärvi – soovitavalt üks tume, üks hele ja üks nende vahepealne värvitoon. Näiteks must, valge ja hall. Kindlapeale minek on ka värvi ja mittevärvi kontrast, näiteks musta, valge ja kollase kooslus.
Kindla värvitooni asemel võib musta-valge skaalasse kuuluvaid värve kombineerida ka mõne konkreetse materjaliga – näiteks puidu või metalliga. See on väga populaarne just Skandinaavia stiili puhul.
Kindlasti tasub arvesse võtta ka ruumi suurust ja otstarvet. Kui tegu on väga pisikese elutoaga, siis tasuks kasutada pigem heledaid värve. Kui ruum on väike, aga mõeldud näiteks magamistoaks, siis võib panustada ka tumedamatele värvitoonidele.


description: Pööningute väljaehitamine on alati paras katsumus: nappi ruumi nutikalt ära kasutada on üsna keeruline. Selles kodus on see aga väga hästi õnnestunud.

title: Enne ja pärast: räämas pööningust sünnib unistuste magamistuba


authors:
Anna-Liisa Mets
Foto

description: Tahaks laste või sõpradega enne pühi midagi jõuluks meisterdada või oma käega kellelegi kingituse valmistada? Siis tasub kaalumisele võtta need puitehted, mida üsna lihtne teha.

title: Tee ise: eriti lihtsad jõuluehted


description: Töökeskkond mõjutab inimese töö tegemise efektiivust väiksemal või suuremal määral. Kõige olulisem on see, et arvuti taga tööd tehes oleks olemas sobiva kõrgusega laud ja tool. Töö tegemine läheb kahtlemata sujuvamalt aga ka siis, kui töökeskkond näeb kaunis välja.

title: Enne ja pärast: kole kontorinurk sai pea olematu rahaga imeilusa välimuse

maintext:
See koolilauda meenutav töölaud oma stiilse välimusega varem just ei säranud. Samuti ka see kulunud välimusega kontoritool. Sara, kes selle laua taga vähemalt kolm korda nädalas tööd tegema pidi aga otsustas, et annab oma töönurgale säästlikult uue välimuse.
Foto: www.foreverrented.blogspot.com.ee
Kriimustusi täis laua otsustas naine katta marmori imitatsiooniga kleebispaberiga. Hõbedased lauadetailid aga kuldse spreivärviga.
Foto: www.foreverrented.blogspot.com.ee
Ka kontoritooli detailid värvis Sara üle kuldse spreivärviga.
Foto: www.foreverrented.blogspot.com.ee
Lisaks väikesele kleepimis- ja värvimistööle kinnitas ta seinale teadetestendi, pani tooli alla vaiba ning lauale väikese sisustusdetaili ja toataime. Suuri kulutusi see kõik ei nõudnud, kuid üldine mulje näeb küll tunduvalt hubasem ja stiilsem välja.


description: Kui sa armastad lillemustreid, uhkeid lühtreid ja luksuslikke kardinaid, siis on see korter just sulle.

title: Fotod: eriti romantilise sisekujundusega korter Kalamajas

maintext:
Skandinaavia stiilis sisekujunduse kõrval on romantiline stiil üks eestlaste suuremaid lemmikuid. Kindlasti ei ole see veidike muinasjutuline stiil meeltmööda kõigile, eriti meestele, kuid silmailu pakub see sellest hoolimata paljudele.
See Kalamajas asuv korter on avatud planeeringuga ja paikneb läbi kahe korruse. Esimesel korrusel on lisaks köök-elutoale veel söögituba, lastetuba ja tualett. Korteri teisel korrusel on aga magamistuba, garderoob ja katuseaknaga vannituba.
Foto: KV.EE
Foto: KV.EE


authors:
Foto
Scanpix Postimees

description: Üheksakorruselisi paneelmaju leidub  kõikjal üle endise Nõukogude Liidu maade. Nende inter- ja eksterjöör kuluvad, kuid paljudel majaelanikel pole kapitaalseks renoveerimiseks raha. Üks võimalus olukord lahendada on teha seda, mida tegi Ukraina pensionär.

title: Video: pensionär tegi paneelmaja trepikojaga midagi hämmastavat


description: Võrumaal on müügis muljet avaldav villa suure krundi ja isikliku tiigiga.

title: Fotod: imekaunis Võrumaa villa isikliku tiigi ja metsatukaga


description: Väikelapse uinutamine on ilmselt väga paljude vanemate õudusunenägu, sest kohe kui rahustav kiigutamine lõpetada, ärkab väsinud järeltulija ka reeglina üles. See nutivoodi päästab aga vanemad nendest piinadest ja uinutab beebi ise magama.

title: Nutikas beebivoodi, mis päästab vanemad lapse uinutamise piinadest

maintext:
Nutikas beebivoodi on loodud koostöös erinevate lastearstidega. Peale vaadates näeb see välja nagu iga teine lapsevoodi, kuid eriliseks muudab selle omapärane tehniline lahendus. Nimelt, vastavalt sellele, kui intensiivselt beebi nutab, hakkab voodi ennast ise kiigutama.
Voodisse on paigaldatud kolm mikrofoni, mis teevad kindlaks lapse nutmise. Seejärel valib madratsi alla paigaldatud seadeldis välja sobiva intensiivsusega kiigutamise astme. Vajalik on kogu protsessi juures aga see, et laps oleks spetsiaalses magamiskotis ja see on kinnitatud voodi külge.
Nutikas beebivoodi maksab ligikaudu tuhat eurot.
Vaata videot, kus nutivoodit katsetanud lapsevanemad räägivad oma kogemusest!


description: Kas sul on kodus mõni tahvlivärviga kaetud sein või plaanid seda teha? Enne pintsli kätte võtmist mõtle, kas on oht, et sa võid sellest juba varsti tüdineda.

title: Selle kodukujundustrendiga kaasa minemine võib hiljem suurt peavalu tekitada

maintext:
Tahvlivärviga seina värvimises ei ole enam midagi uut, kuid sisustusajakirjades- ja blogides võib seda sellest hoolimata üsna laialdaselt veel näha.
Tegu on iseenesest väga nutika ideega – tahvlivärviga kaetud köögiseinale saab kirjutada poenimekirju või toiduretsepte. Lastetoas saavad aga lapsed suurel pinnal oma kujutlusvõimel lennata lasta.
Tahvlivärviga seina katmise kõige suurem miinus on aga see, et kui sellest isu täis saab, on sellest üsna tüütu vabaneda. Selleks, et tahvlivärviga kaetud seinast vabaneda, tuleb kõigepealt võtta ette korralik seina lihvimine. Eriti tuleb tähelepanu pöörata äärtele, et ebatasasusi ei jääks – tahvlivärviga kaetud pind on nimelt tihti veidi kõrgem.
Kuna enamasti kasutatakse musta tahvlivärvi, siis nõuab selle katmine ka väga mitut värvikihti. Seega, tööd on tunduvalt rohkem kui tavalise värvitud seina puhul.


description: Noor pere, kes elab rannaäärses minikodus, sai naabritelt ähvarduskirja, sest nende valikud elus olevat kohutavalt valed.

title: Minikodus elav pere sai oma valikute pärast ähvarduskirja

maintext:
Californias San Diegos elavad Mike ja Kelly Brüning kasvatavad kahte last rannaäärses kodus, mis pole sugugi nii tohutult väike: selles on kolm tuba, neist kaks on magamistoad. Ruutmeetritega pole tõesti priisata, aga igaühel on piisavalt privaatsust. Mureliku naabri meelest aga ahistavad nad oma kahe- ja nelja-aastast poega, sundides neid sellises kitsikuses elama, vahendab Country Living.
Naabri hinnangul on Mike ja Kelly äärmiselt isekad. "Sellepärast, et teile meeldib elada rannas, peavad teie lapsed taluma elu pisikeses korteris. Lastel on vaja aeda, kus nad mängida saaksid. Kiikesid. Võimalust sõita jalgrattaga siis, kui nad tahavad, mitte siis, kui teil aega on. Ma pole küll kindel, aga kahtlen, et kumbki teist sama kehvades tingimustes üles kasvama on pidanud. HÄBI TEIL OLGU!" kirjutab naaber.
Nördinud vanemad postitasid kirja Facebooki, kus neile on arvukalt toetust avaldatud. Mike ja Kellyt tunnustatakse kui aktiivseid, lastega palju tegelevaid vanemaid. Samuti tõdetakse, et ranna lähedus on kümme korda parem kasvukeskkond kui võimalus tagaaias mängida.


authors:
Anna-Liisa Mets
Kuvatõmmis Videost.

description: Tahaksid ka talvel tomatit ja kurki kasvatada? Selles pole enam mitte midagi võimatut, vastupidi: igaüks võib endale selleks tarbeks ehitada kasvuhoone, mis ka kõige suurema pakasega suviseid kasvutingimusi võimaldab.

title: Video: kasvuhoone, mis lubab söögikraami vähese vaevaga kasvatada ka südatalvel

maintext:
Loojate sõnul on tegemist niinimetatud tuleviku kasvuhoonega, mille suurimaks eesmärgiks on pakkuda inimestele võimalust aastaringselt saada pea kogu vajaminev toit oma krundilt ja vähendada vajadust käia kaupluses või tarbida kaugelt üle maailma kokku veetud toitu. Teada on, et inimesed peaksid toiduks tarvitama eelkõige enda lähiümbruses kasvanud toiduaineid, aga tänu Eesti kliimale on see siiani üsna võimatu olnud. Selline kasvuhoone peaks aga probleemi lahendama: uudse lahendusega kergesti püstitatav hoone lubab kõike, mis vajab kasvamiseks sooja, kasvatada ka meie tingimustes ja aastaringselt.
Uuendusliku kasvuhoone loojad lubava, et ehitamisega saab hakkama igaüks, samuti ei pidavat sellele kuluma üle mõistuse suuri rahasummasid. Vaja läheb vaid tahet, pealehakkamist ja DVD-juhist, mille saab projekti autorite käest tellida.
Vaata täpsemalt alljärgnevast videost.
DVDd saab tellida näiteks Amazonist.


description: Kaks õde said endale kullakarva toa, millest ilmselt paljud pisikesed tüdrukud unistavad.

title: Fotod: igavast magamistoast sai tõeliselt maitsekas ja armas lastetuba

maintext:
Tegu oli varem külalistetoaga. Nüüd jagavad seda tuba aga perekonna kaks tütart. Kuna tegu on üsna pisikese ruumiga, siis ehitasid tüdrukute vanemad sinna ise narivoodi. Selle arvelt jääb tuppa palju rohkem põrandaruumi alles.
Toa sisekujunduses domineerivad virsikuroosa, kuldne ja tumepruun. Seinad ja põrand on aga kreemikates toonides. Kontrasti lisab ühes seinas olev tapeet.
Loe tüdrukute ema blogist lähemalt, kuidas nägi välja narivoodi ehitamine ja kogu toaremont üldse.
Foto: www.chrislovesjulia.com
Foto: www.chrislovesjulia.com
Foto: www.chrislovesjulia.com
Foto: www.chrislovesjulia.com
Foto: www.chrislovesjulia.com
Foto: www.chrislovesjulia.com


description: Kuigi kogu aeg tundus, et aega on, on isadepäev nüüd järsku käes ja head ideed, mida isaga sel puhul ette võtta, pole ikka veel tulnud. Siin on viis viimase minuti ideed, mis hädast välja aitavad!

title: Viis viimase minuti ideed, mida isadepäeval ette võtta

maintext:
Minge rappa!
RMK matkarajad on alati soodne ja mõnus võimalus peresiseste tähtpäevade veetmiseks. Pakkige kaasa termos sooja teega, pirukad ja veel üht-teist meelepärast, ning võtke suund mõnusale matkarajale, kus võimalus mingil hetkel lõke üles teha ja väike talvine piknik pidada. Saab kindlasti meeleolukas päev.
Pitsa- ja filmiõhtu
Isadepäev ei pea olema ülipidulik ja glamuurne. Laenutage mõni isa lemmikfilm, tellige õhtuks koju pitsavalik, ehitage diivanile mõnus perepesa ja tehke endale üks mõnus õhtu.
Saatke isa minema
Võib-olla meeldiks isale kõige rohkem veeta hoopis üks pärastlõuna täitsa omaette ilma, et ta kellegagi suhtlema peaks? Saatke ta näiteks lähedalasuvasse spaasse veekeskusesse ja sauna lõõgastuma. Kui finants lubab ja vabu aegu on, lisage komplekti ka üks massaaž.
Käituge spontaanselt
Või minge hoopis kõik koos minema. Pakkige pere autosse ja võtke kõik koos suund mõnda spaasse ning tulge tagasi alles homme. Tehke talvine käik loomaaeda (ja pidage meeles, et loomaaed pole Eestis vaid Tallinnas, meeles tasub pidada ka Elistvere loomaaeda ja kõiki miniloomaaedu üle riigi). Võtke ette ükskõik mida põnevat, mida te tavaliselt ei tee.
Laske isal endal otsustada
Küsige kohe praegu hoopis isalt endalt, mida ta päriselt kõige rohkem praegu teha tahaks. Käige omalt poolt välja variante, et tal otsustada aidata, aga tehke lõpuks ikka nii nagu tema soovib. Lõppude lõpuks on see tema päev, mis peaks minema tema tahtmist mööda.


description: Valgustid on enamasti tehtud, kas klaasist, plastikust või metallist. See, et kellegi laes ripub papist lamp, ei ole ilmselt kõige tavalisem nähtus.

title: Eesti disain: laelamp, mis on tehtud justkui vanast pappkastist